
KALAMPHRANG 


Ka ktien Beh Dkhar ne Beh Mynder ka dci ka ktien 
kaba ngi pyndonkam bha ha ka politik ha kine ki sngi. Ynda 
haba pynshongnia te imat ka long tang kum ka kyntien 
pynskhem Shuki kito kiba bat ia ka bor ban da rapjot ia la ki 
jingduna. Ka jingiadie ia thied ha Shillong khamtam ban 
ioh ia ki tiar ba wan na shabar bad ka jingphah ne shalan 
sha bar ri ne Shillong ka bit bad ka iaid beit namar ba ia don 
kti lang ki nongkhaii dkhar. Ha ki por phareng ngi la poi ha 
u pud ba ngi la sngewsarong ban im sahep bad haduh ba ia 
ki khun ba mih na u dohlieh ngi la buh ha ka kyrdan kaba 
kham halor. Haduh kito ki khun kiba la stad kirn 
sngewtynnad shuh ban ia kren da ka ktien Khasi, ka ktien 
lajong haduh ha la ing bad la ki kmie ki kpa. Kiei kiei la ki 
jong kim dondor shuh. Kiba bun ki la don ha ki balang bad 
kumba la pynpaw ha ka kot Vatican II ba thoh ia ka report 
Jong kajingialang ki rangbah ka Balang Katholik ha u snem 
1 968 la ong bad thoh da uwei u rangbah niam bad wat la ki 
la bud lut na ka Hang ka Niam ka Rukom na ki Jew ne Khun 
Israel hynrei kaba sngewsih ka long ba ka jingiadei hapdeng 
ki Jew bad ki Kristan ka nangiajngai na kawei ka por sha 
kawei ka por haduh ba ha kane ka juk ym don jingiajan ne 
iakynduh shuh. lohi ia kane ha ka Ri jong ki ha ka por ba 
nga dang don ha ka kam shipai ha Jerusalem bad kiwei ki 
dong Jong ka Israel. Haba phai sha ki Jew bad ki Japan te 
iohi ba ki long kum ki Jaitbynriew kiba dangbat skhem ia la 



ka Riti bad ia la ka ktien. Ha Japan te ha ki jingialang paidbah 
shem ba u Japan um ju kren paidbah da ka ktien kiwei pat 
bad haduh ha ki komiti ruh lada u nang kren phareng ruh un 
nym kren ne jubab katba ym pat pynkylla sha ka ktien Japan, 
namar u sarong ia la ka jong. 

la ki jingtei ba la thaw u Sahep ban pyndon burom ia 
kito ki Khasi kiba la iasoh bad u ban pynkyllon ia ka 
jaitbynriew bad ba kan sah kan skhcm ka jinglongmraw ngi 
sarong bad ialeh ban pynsah bad pynbha. U Motphran ha 
khmat jong ka lewduh ngi sarong hynrei ii dei tang u Mot 
ka jingjahburom ba pynkynmaw ia ki sngi ka Jinglong-mraw 
bad Jingshah krenbein ha kine ki dohlieh. Ka kyntien "Blei" 
ka dei ka ktien Khasi bad ba haduh ki kot niam ba wanrah u 
phareng ynda la kylla sha ka ktien phareng u pdiang ba yn 
kylla ia ka ktien ’’God" da ka ktien "Blei" jong u Khasi bad 
ha ki por ba mynshuwa u la ju pynrem ba u Khasi ym uba 
don "Blei" ne "Tip-Blei". Hynrei mynta pat de la iohi ba ki 
la sdang ban sngewthuh bad ban pdiang ba ka Niam Khasi 
bad ka Niam Kristan ka dei ka juh bad buh ia ka kyrdan "Li 
Syiar" ha ka kyrdan ka "Dieng-Phna". Iohi ba ia kane ruh 
kum ka jaitbynriew kiba ngeit ba U Blei u la thaw bun ki 
jaitbynriew ha ka pyrthei bad u la ai bynta bad sambynta ba 
ha kawei pa kawei ka jaitbynriew kin don la ka Niam ka 
Rukom I'u Nongthaw ban iaroh. Hynrei kane ka rukom 
pyrkhat thymmai ba pynkylla da u briew da u nongwei ba 
nabar u Khasi i kumba u shu pdiang khlem pyrkhat bad 
lada u da pynshong nia te balei un dang pynsah pat ia kine 
ki rukom pyrkhat "Beh Dkhar". 

Ynda haba la pynshong nia ia kine ki rukom pyrkhat te 

imat don ka jingtiot u Khasi namar u la klet lut ia la kiei kiei 
ne ba u la lehrain ban bat ia kiei kiei ba la buh ki Kni ki 
Kong la kumba iohi ha ka Synshar Khadar kumba um khein 
kor ne sarong shuh ia la ki Syiem ki Lyngdoh, ki Daloi, ki 
Wahadar bad kiwei kiwei ki Riti synshar bad u la sarong 
ban ia kyrshiit bad shon dur shon dar tang bad kita ki MR 
MLA bad MDC. Ngi la ngiah ia ka District Council namar 
ba ki ain jong ka ki pynbam kruin lut ia la ki Riti ki Dustur. 
1 lynrei phaidien sha kito kiba la ai jingmut ban thaw ia ka 
Sixth Schedule kaba la pynlong mynder ia ngi bad ia ki Riti 
bad Dustur. Kim dei kito riew rangbah kiba la kam ia lade 
kum kita kiba la nang la stad bad ba bat ki kyrdan ba heh ha 
ki kam sorkar bad skul hynrei ngi klet ban da thew ba kine 
ki rangbah ki dei shisha kiba stad hynrei kiba la klet ne 
hiardor noh ha ka jingshemphang ha la ka jong ka Riti bad 
Dustur Khasi. Kane ka pynpyrkhat ia nga ban thoh kum ka 
Jingkyrsiew ia u Khasi ba dang long Khasi bad ia kito kiba 
la pdiang noh ia kiwei pat ki Jingngeit ki dohlieh ne kumba 
la don mynta kiba sngew ba ka Jingngeit Hindu ne Dkhar 
ka dei hi kajuh kumba la sdang ban pynkup mynta ki RSS. 

Da ia tip shuwa ia la ka rympei, haba don la ka jong da 
bishar naduh ka rympei bad lada phi la pcit bha bad bishar 
bha kata te lada phi leit shongwai noh shawei ba ka jot ka 
jakhlia la ka Rympei tc \ m ia kren. 


U HIPSHON ROY KHARSHIING 
February - 2001 




U Khasi bad U Nongthaw ha ka 
jingiadei bad ka Niam ka Rukom 

Mclwphoi 


Li Khun Khasi ha la ka jingngeil haba pyrkhat ia kaci 
u iciig ha ka Nia bad bat ia la ka julang bad la don naduh 
mynshwa bad la I J Nonglhaw, u da pynshong nia. Na kanc 
lap bun ki jingthoh naba la thoh ha ki kol kiwci ki 
jaitbynriew ia kiba ki dang pyrkhat dang ha kine ki spah 
snem u khun Khasi u la dcp pynshong nongrim ha la ka 
Niam ka rukom ha ka jingiadei bad la u Nongthaw Ngan 
shu ai lyngkot la inc i jingthoh ba la shu sot lyngkol na ka 
Readers Digest jong u bnai March 1980 ia kaba u 
nongthoh u la pynshong nongrim na ka jingthoh u Ralph 
Waldo Bmerson uwei na ki Philosopher ba pawnam ka 
America na ka article ba la ai kyrteng ka "Compensation”: 
kane harum ka dei ka jingthoh ba la shu sot lyngkot 
shaphang ka "1 he Hidden Law of Compensation:" 

"Ever since I was a boy, I have wished to write on 
compensation: Lor it seemed to me when very young that 
on this subject, the people knew more than the preachers 
taught. 

"I was lately confirmed in these desires by hearing a 
sermon on the doctrine of the last Judgement. The preacher 
assumed that judgement is not executed in this world; 
that the wicked are successful; that the good arc miserable; 

and then urged from reason and from scripture a 
compensation to be made to both parties in the next life. 

"fhe fallacy of this teaching lay in the immense 
concession that the bad are successful; that justice is not 
done now. Daily life gives this the lie." 

Ki riewrangbah ka Seng Khasi ki ialeh shitom ban 
lum na ki khana pateng bad ki phawar ia bun ki bynta 
jong ka jingngeit bad ki Riti bad Dustur bad IJ Babu 
.leebon Roy da ka jingseng ia ka Ri Khasi Press ha ka 
1 886 u la kyrshan ia ki nongthoh kot Khasi bad thied ia 
ki jingthoh kum ia ki Jingthoh u Radhon Singh Berry bad 
kiwei. Ha ka kot Jingrwai ka Seng Khasi ka mih kanc ka 
jingthoh shaphang ka "Ka nongkylliang kan nym pep iano 
iano ruh" kumba long ka ngeit tynrai u Khasi khara naduh 
ki por barim ba jah, ia kaba ki dohlieh ki dang poi pyrkhat 
dang ha ki snem 1980. La shu sot lyngkot ha neng na 
katei ka jingthoh. 

"Pleng ka dei ma nga kein ban iaid da ba biang ; 
Man ka sngi, man u bnai. man ka snem ba ngan ioh 
diang. 

Kumba nga la long, dei ban ioh ka nongkylliang. 
Kumba nga la long dei ban ioh ka nongkylliang." 
Nangne shakhmat ngin ia poi noh sha ki bynta ka. 

(i) Ka jingiadci u briew bad U Blei kaba long mar 
shimet bad kaba long shabar jong ka Niam ka Rukom; 
(ii ) Ka Niam ka dei ka bynta jong ka Tip Blei ban btin ia 
u kltun bynriew ban un kiar na ka sang ka ma ha ka 
jingiadei para bynriew bad ki para rangbah, ba un kiar na 

ka sang ka ma ha ka shongkha na ka hamsap bad kuinta 
ter ter bad ha ka (iii) Tip Bricw ba un biang ha ka burom 
bad ka akor ha ka jingiadei para bynriew ha ka tiei ka 
ktah, ha ka shong ka sah bad kunita ter ter. 

U KHASI BAD LA KA JINGNGEIT 

IJ Blei u dei IJ Nongthaw U Nongbuh shityllup ka 
pyrthei, najrong ha tbian. IJ Nongsani bynta bull bynta. I i 
dei u Nongthaw bad ma nga ma phi ngi dci ki nongshah 
thaw. Ka jingiadei ii briew bad U Blei ka dei ha kata ka 
nongrim kaba skhem, ma U kum IJ Nongthaw bad ma 
phi ma nga kum ki nongshah thaw. U da pynkhanUi ha 
uwei pa uwei ne kawei pa kawei la ka sap Tipbriew bad 
la ka sap Tipblei ba kin im kin iaid ha ka pyrthei bad 
kynmaw ia ka jutang Blei ban iaid da kaba biang da 
kabaTipbriew bad ka Tip Blei. Kumta kein ha la ka rympei 
ne ha ki ling Seng ba ki ia him ia lang ia ki para-kur para- 
kha u pynkynmaw' ia la ki para ki pyrsa bad la ki khun ki 
kti ban kamai ia ka Hok da la ka umsyep bad ban kiar na 
ka bam ei bad bamsap ia ka jong kiwei ki ar. Ha la ka 
deiti skhem ban ieng ha nongrim ba ngan loh la ka 
nongkylliang. 

Kumta kein um ju don kilaki iing ba la lhawkyrpang 
kum ki jaka ne ling Mane. Ka iing Seng Khasi ha 
Mawkhar ka dei ka jaka ban lum ban lang ia ki para kur 
para kha kiba bat ia la ka khein-kur kliein-kha u longshuwa 
manshuwa u khun Khasi khara uba ngcit skhem ba ka 
jingwan long briew ha pyrthei ka long ban im ban kamai 
ia ka Hok bad ka Jingngeit ha U Blei, U Trai kynrad U 

Nongthaw U Nongbuh IJ Balah U Baiai. U Khasi u ngeit 
skhem ba lada u pynkhein ia ka jutang bad la LJ Nongthaw, 
" Un pliai lyndet U Blei Kunijuh ruh lada bakla ka khein 
jait da ki kam ba sdang ban ia bud tynneng kumba leh ki 
khaiiieh ne ki khariong ban shim jait na u kpa. ki tieng ba 
ioh " Phai lyndet ka Mei lawbei." 

La ju iohsngevv ba don kiba iaroh ia ka Niam Khasi 
wat haba ki ia kylla nob sliawei. Ki ong ka Niam Khasi te 
kaba bha tangba ym lah bad shitom ban dang bud ha kane 
ka juk ba ym tip bha bad tip janai. Kane ka long ba kito 
kiba krcn kim tip bha ne tip shuh ia ka Niam Khasi. Ka 
Niam Khasi ka dei kaba suk, ba beit bad ba lyngkot tarn 
ha kajingiadei u briew bad la U Blei, uba long U Nongbuh 
U Nongthaw najrong ha tbian. 

U Babu Jeebon Roy ha ka kot shaphang llvvci IJ Blei 
ha ka sia kaba 22 (para 34) u la thoh kuninc harum:- 

" 34. Nalor kitei baroh dang don ki ban pynmih nia 
pat bad kin kylli ha ka ban mane la U Blei ynda donkam 
ban da leh kumno, bad da kaba leh kumno ka jingknia, 
ban ai ban mane ia U?" 

Kumta phin kynmaw ia U Blei U Trai kynrad jong 
ngi jong phi baroh shi tyllup ka bneng shi byndar ka 
khyndew, U long U Trai bad U Nongthaw ia kiei kiei 
baroh naduh iba rit eh naduh kaba khraw tarn eh, te ban 
mane bad puja ia U, ban ai kylla da ki Jingthaw jong U 
kata ka long kumba ibein ba ia pharshi pynban ia ka 
jingaisbunjong U ; shishahapdengjong ngi ki Khasi bun 
ki jingknia ba ngi knia ba ngi ainguh ai dan ia ki para 

jingthaw " 

U prof. R.S. Lyngdoh kumba u la ai jingkynlhoh ia 
ka kot ba la ai kyrteng " U Khasi bad la ka Niam" da li 
H.O. Mawrie ( page XII) kaba la kynthoh kumne haruni; 

"Ka long shiih shuh kaba khain phylla ba 1 1 Khasi 
urn ju ai jingknia ha U Blei U I'rai Nongthaw Ka khan ka 
shat, ka khad bad ka khein ka bishar baroh ki long tang 
ban wad ne ban pymeng ia ka daw ne ban pan la ka 
hukum 

Mynta ngin ia poi noh sha ki bynta ka jingiadei. 

( 1 ) LJ bricvv bad U Blei; 

(2) Ka jingiadei u briew bad ki para nongshah 
thaw bad 

(3) Ka bynta ka Niam ka Rukom. 

(1) Ka jingiadei u briew bad U Blei 

Kane ka dci ka bynta kaba bcit ch nainar hangne ka 
Hukum ka long ba U briew kafba u dang don ha kane ka 
pyrthei un im bad iaid ha ka lynti ka hok ban kamai da la 
ka umsyep na ka lynti kaba U Blei U la ai ha u ia ka 
jingshemphang da ka Sap Tipblei bad Sap tipbriew . IJ 
Blei Un bishar ia ine kein ha ki sngi kiba khatduh. 1 hukum 
iba lyngkot shisha tangba ha kane ka juk lalot spah lalot 
phew te iba shitom ban bud hapdeng ka jingapthap bad 
kadiang bad kamon ki jingpynshoi. 

(2) Ka jingiadei u briew bad ki para Nongshah thaw: 

Ki para Nongshah thaw ki bun rukom; 

Ha kajingiatyngkhuh kam bad kitje ki para nongshah 
thaw u briew u bunkam kein; haba u ioh jingiarap ban ioh 

spah kiim na ka Ri - Thlen u hap kein ban pynbiang ka ai 
snani kum ka jingsicw sut bad ia ka trai bad shisien ba u 
la shim ia ka jingiarap u da shitom shisha ba un lait pal 
na ka kli une ii para nongshah thaw. Ki don pat ki jingknia 
ba u hap ban phah knia kum ka kuna ba u la bakla leit 
pynbyrsieh ia ki jaka ba kyrpang jong kine ki jingthaw. 
Kum ha kine kiei kiei ki jingiarap ba u briew u leit tur sha 
kine ki jingthaw ba sa bun kam ka leit siew ram siewshah. 
Slew kuna ka leit tur leit dem da ka jingknia ne jingpuja 
bun rukom bad bun wat. 

Kine ki para nongshah thaw ki long kiba donbor bad 
khlain ban wohnia haba dei ma phi hi u khun bynricw 
uba la leit tur bad shimram shim shah na ki. Kumba ai 
nongmuna phin shem na ki khana ba ialap ha kito kiba la 
ngat ha ka Ri- Thlen ki ju lait tang da kaba leit bret hit ha 
ka kti u syiem u kmie ia ka spah baroh ba la ioh ne la 
lakhleh hadien ba ki la kdup ia u Thlen; Un snoh hi wat 
ynda phi la phet noh sha kawei ka Niam ruh hi. Imat kumba 
kita kiwei pat ki bor ha ka niam ki khariong ne ki kharlich 
kim lah ban iarap ia kine kiba la ngat ha u Thlen lymda ki 
la bret lut shuwa ia ka khyndew ka spah ba ki la lum 
hadien ba ki la pdiang ia u thlen. lohi ia kane ka rukom 
pyrkhat na ki jingthoh ba pynmih u Gordon ha ka kot 
jong u " The Khasis", ha ka kot "Tribal Awakening " ba la 
pynbeit (Edited) da u Rev M. M. Thomas bad u Richard 
Taylor na Bangalore ha kaba ki la thoh ba don napdeng ki 
para ba ngeit kiba pdiang ia ka jingiarap u thlen. 

Ki don ruh ki'lei Synshar Khadar kum u 'Lei Shillong 

uba ka Hima Shillong ka la ju ai jingknia ban peit baji 
iada ia ka Hima bad ia U Khun U hajar. Hangne don iwci 
i bynta iba dei ban kdew ba don ki jinglhoh ba la pynniih 
da ki rangbah ba, "U 'Lei Shillong" U dei hi "U Blei" 
namar ba ia U Blei la tip da bun ki kyrteng kat kum ka 
bynta ba u la pyntrei la ka "Bor Blei". Da kane ka rukoni 
pyrkhat ka mut ba la U Blei don ki pud ba ngi ai jingknia 
da ki jingthaw ba thaw hi ma U. Kane kain long kaba dei. 

Dangshen la mih ka jingiakrcn ha ka Telibishon ka 
jingiakren ki riewstad shaphang ka Law- Kyntang ba 
kumno ka Sorkar ha ka prokram ban pynneh ia ki khlaw 
ka dei ban shim ia ka nongmuna Jong kajingneh ki khlaw 
ki btap ba kiba la long ki bynta ki Law Kyntang. Hangne 
kane ka pyrkhat dkhar nongwei kan nym lah ban trci kani. 
Ka District Council ka la pyrkhat kham mynshuwa ban ai 
jingiarap ia ka Hima Mawphlang ba kin lah ban buh da ki 
Chowkidar ne nongap khlaw ban kham pynneh pynbha 
ia ka Law- Kyntang ha Mawphlang. la kane ki rangbah 
ha Mawphlang kim pdiang namar ba ki ong lada buh 
kumta ki tieng ba ioh die tat hi uta u nongap bam tulop 
sorkar. Ki pynshai ba kiba ri ba sumar ki long ki basa ki 
lymgkew ba ki da ai jingknia man u snem, kat kum la ka 
Niam ka Rukom u Khasi um ju ainong ne pynkit daju ha U 
Blei kum ia kine ki kam. U leh hi ne kit hi bad na ka lynti 
jong ka Niam ka Rukom la jong u shim ia ka jingiarap ne 
ainong ha kine ki bor ba bat ki para Nongshah Thaw. Haduh 
uno u pud ba u long ban tur, te ka shong ha ka jingstadjong 
u bad ba u dei ban nym tur kumta da ka jinglalot: 

"To mut bha. to kren beit to leh hok, 

Lada phi im ne iap noh ruh syrtok: 

TO lEIT lALADE BUROM lA KIWEI 
Ba phin suk ha pyrthei, phin suk h' U Blei". 

R S Berry 


Kiba Kitkam Niam kim dei ban da 
tur than ha ki Kam Pyrthei 

Mawplior22-12-1999 


Ha ki por ba nga dang shu lah ioh pension ha ka 
snem 1 976 nga la iakitkam ha ka Seng Khasi (Seng Kmie) 
kum u literary secretary ha kane ka por u Captain William 
Sangma kum u president jong ka kongkress party u la 
phah khot namcir ba u kwah ba ngan shimti kum u secretary 
jong ka kongkress office ha Shillong namar ba don kiba 
iathuh ia u ba nga iajan bha bad kane ka party bad la iarap 
ia ka ha ki por ba long president u Subash Chandra Bose. 
Nga shu kdew ia ine khyndiat namar nga shem jingeh 
ban shakri hok ia ka seng Khasi, kum ka Seng bhalang 
niam bad ia ka kongkress kum ka seng pyrthei. Ki bun 
kiei kiei kiba iatur pyrshah kiba phim lah ban pyntreikam 
tang ha kajuh ka jaka bad ha kajuh ka por salonsar. Ngam 
da bun ktien ia kane ka phang namar baroh ngi ia tip hi ba 

ki kam politik ne kiwei kiwci ki kam pyrthei kim lah ne 
kirn long ban pyniakhleh bad ki kam niam. Kumta nga la 
pep nob bad sangeh nob ban leit trei bad ka Kongress ne 
bad kiwei kiwei ki Seng pyrtbei. Nangne sbakbinat nga 
la trei sbitom tang na ka bynta ka Seng Kbasi. 

Ha kane ka kbep nga kwab ban tbob katto katne 
sbapbang ka jingma na ka bynta ka Seng Kbasi bad ka 
jaitbynriew. Dang ba kine ki snem nga la iakyndub ia kiei 
kiei kiba pynsabiit ia ki rukom pyrkbat tbymmai jong ki 
para Kbasi bad katto katne ki para rangbab, bapdeng ki 
para ricw seng ba bun ki tnat seng bapdeng kiba bun ki 
jingbakla kiba ktab ia ka Hok katkum ka pyrkbat Kbasi. 
Ilangne ngan kdew ia ki ar tylli kiba ktab ba ki jingtrei 
jong ka Seng ba ka Hang ka jingiadei bad la II Nongtbaw 
ba ka jingiadei u briew bad U Blei bad ba ka jingiadei u 
briew bad ki para nongsbab tbaw bad la ki sap ki pbong 
ba la bub bi da u jub U Nongtbaw katkum la ka niam ka 
rukom. 

U Khasi u icng skhem ha kinc ki noiigrim ha ki 
jingiadei para bynriew:- 

"To ieit ialade burom ia kiwei, 

Ba pbin suk ha pyrthei, phin suk h'u Blei". 

Kumta ngi ju shem ha ki snem kiba la Ieit bym pat 
lait Ian ka bamsap bad jyllei ka buaid ka tanglang ba ka ri 
Khasi ka shongsuk shongsain bad ka akor ka burom ka 
dang ishongkun wat la u khun Khasi u la kham iabun ha 
ka jingiadon bad kiwei pat ki balang. Ha kito ki por ym ju 
don ba ong ba ka niam Khasi ka dei ka jub hi kum ka 



niam Khristan. Namar kane ka long pyrshah ia ka jingngeit 
ha ka niam bad ka rukom u Khasi bad nga ngeit ba ka 
long kumjuh ha ka niam Khristan, Katholik, Musulman 
ne niam Hindu. U Khasi u ngeit skhem ba don tang uwei 
U Blei ha ka nongrim jong ine ijingrwai na ka kot Seng 
Khasi ba la shu sot lyngkot. 

"Ki sim hun /aid ruh, 

U Trai u la thaw. 

La sur la kyntioh ki da tip, 

L 'u Nongthaw ban laroh, 

L 'u Nongthaw ban iaroh, 

L 'll Nongthaw ban iaroh 
Tip sur tip kynnoh 
L 'll Nongthaw ban iaroh 

I'll khun bynriew ruh 
Bun j aid hi ia thaw 
La niam la Rukom ki la don 
L 'll Nongthaw ban iaroh, 

L 'u Nongthaw ban iaroh, 

L 'll Nongthaw ban iaroh 
L 'u Nongthaw ban iaroh 
Don Niam don Rukom, 

L 'll Nongthaw ban iaroh 

Dei ha kine ki nongrim ba u Khasi u lah ban ia shong 
suk shongsain wat lada iapher ha ka niam. Ka jingkylli 
ka mih balei mynta pat ka mih kane ka beh dkhar, isih 
dkhar bad ka tieng dkhar. U phareng u wan ialap niam 
um da don uba buhai shnong namar u dei u khyllah jait. 

fCawei pat de kaba pyniakhlad ia u khun Khasi Khara bad 
u dkhar dei ka Masi bad ii Sniang namar hapdeng ki dkhar 
ki khein sang kumba long ki Musulman ban bam doh 
sniang bad kumba long ki Hindu kiba khein sang ban 
pyniap bad bam doh ia ka Masi. Hapdeng jong ki ruh ki 
don ki jait heh bad ki jait poh. Dang ha kine ki sngi uwei 
u MP uba iajan bha bad ka RSS u la tyrwa ha parliament 
ban pynlong ain ia kawei ka bill ban pyniap ia ka Masi ne 
bam doh masi um tip kane kan lam shano ne kan ialam 
shano. Ki liang pyrshah te ki kynnoh ba napoh napoh ka 
dei hi ka liang synshar kaba leh ia kane wat la ki liang 
synshar ki ong ba kim iadon kti ha kane ka kam, kumba 
paw ha ine i jingthoh ha ka ktien phareng ba la pynmih u 
Apphira ha ka 20 tarik mynta u bnai, iba thoh kumne: 
Ram Refutes Charge on 'Hidden Agenda' 

New Delhi. Dec 19(PT1): Union Law Mini.ster Ram 
Jethmalani today refuted the opposition charge that 
the government was pursuing a hidden agenda to 
incorporate the doctrine of Hindutva in the 
Constitution. 

Terming the opposition charge in this regard as 
foolish, Jethmalani said Hindutva was a liberal 
religion which believes that all paths lead to the 
Almighty. "It is only because the Constitution is based 
on liberal principles that we have been able to 
withstand the onslaughts and preserve ourselves as 
a multi-religious, multi-ethnic and multi-lingual 
society despite tensions and animosity,"he said. 

Ha ka por ka thma Bangladesh nga don bad ka SSB 
bad na ka bang ka kam sorkar nga hap ban don sha ki 
thain border bad kum sha Karimgunj bad sha Tripura. I la 
ka por ba nga don sha ki lum ka Tripura nga la ioh ban 
iashong kai bad ki trai ri ka Tripura bad ka long kaba 
sngewsynei ban iohi ba ki la kylla mynder ha la ri namar 
la bun than eh ki khar Bangla kiba long Hindu kiba hap 
ban phet nob na Bangladesh hadien ba la phiah ia ka India 
hapdcng ka Pakistan bad ka India bad kumta ki la kylla 
rit paid bad u ong lada phini nang ia ka kticn Bangali 
phin shitom ban trei ban ktah ban iaid ban ieng hapoh 
katei ka jylla bad baba iaid sha shnong sha thaw rub iohi 
ki sign board la thoh lut ha ka ktien Bangla. 

Ha kine ki snem la iohi ba ka RSS ka la sdang ban 
treikam ha kane ka jylla khamtam lymba kawei ka tnat 
treikam Jong ka kaba la ai kyrteng, ka Kalyan Ashram. 
Ha kane ka snem kaba pynkyndit ia nga ka long ba don 
uwei u rangbah Khasi u ba ong kumne, "Ka por ka la dei 
ban ia trei lang ki khar Hindu." Kaba i ma ka long ba ka 
don ka rukom pyrkhat ba isih ia kawei ka kynhun Khasi 
ban ia shim jingiarap na ki khar Hindu kum ka RSS kaba 
ngi la iohi kumno ki rangbah Hindu kiba don haka kyrdan 
baheh ha ka politik ki la ia iaid kyllcng ka ri da ka 
proseshon ban leit shaduh Ayodhya ban leit tei ia katei ka 
iing mane (Ram Temple) bad ha kaba pynpra rub ia kawei 
ka iing mane Jong kiwei pat. Uwei na ki rangbah uba paw 
khmat u dei u Advani uba shah kynnoh ba u iadonkti ha 
ka jingkulmar ha Ayodhya. 

Kaba itieng ha kane ka juk ba ha Ri Kliasi urn lah 
ban jop da kaba ieng para Khasi ne ieng ha la ki kjat lymda 
la snoh bad kiwei pat. Kane ka dei ka jingsngew kaba 
pynhiar kyrdan ia u Khasi (inferiority complex). Ha kito 
ki snem ba ia khih ban ioh Hill State na ka Hang APHLC 
ka ong ba lada baroh kine ki district rilum jong, u Naga, 
Mizo, NEFA bad kiwei kim ia tylli lang ngin nym ioh 
jylla rilum bad lada u Khasi u leit ban dawa hill state 
inarwei mano ban sngap ha Delhi namar u Khasi u don 
tang sail lakh ei ci. Kumjuh u Mizo, Naga bad kiwei ki 
dang duna briew hi kumjuh. U NEFA(Arunachal) u dang 
don tang kumba lai lakh ei ei. Hynrei kine kiwei ki 
riewlum (lait noh sa tang u Garo) kim pdiang ia kane ka 
jingkren ka APHLC bad ki la dawa la ka jong ka jong ka 
State ne jylla bad ki da ioh la ka Nagaland. Mizoram, 
Arunachal Pradesh, Manipur, Tripura kaba tarn ngat lang 
u Khasi bad u Garo. 1 1 Garo ruh mynta u la sdang khih 
ban dawa la ka jong ka state, ka la dei ka por ba ngin nym 
tur matlah ban shu sngew ba long kiba tlot bad ngim don 
bor shuh ban dawa la ka hok bad ngin sngew sarong shuh 
ban ieng ha la ki kjat. Haba phai sha ka hima Sutnga ngi 
la shem ba u Syiem Sutnga ba khatduh um treh shuh ban 
long syiem haba ka Sorkar phareng ka la tyrwa biang ia 
ka khet ka hima Sutnga tangba u dei ban pynlait noh ia 
kito ki jaka kiba dei ka jong ka Jaintiapur bad dei u syiem 
Sutnga hi uba kyntait bad bym sngew donkam ne myntoi 
ban long syiem lada um ioh shuh ia kita ki ri dkhar bad ka 
lynti kaba dei ka long ba ngin ia trei lang ha ka khaii 

pateng bad kiwei ki jaidbynriew hynrei kam long ban ia 
kyrsum bad ki ha ka niam ka rukom bad ba kin ai ba kin 
tur haduh rympei. 

"Ki kiew ki hiar ki duh ki dam 
Ilato kaei ka daw? 

Kiwei ki rkhie kiwei ki iam, 

Shihun shahar kam paw 

H W Steii 


Ka Jingpynshai halor ka 12-A jong 
ka District Council 

Mawphor 5-7-2000 


Katkum i jingthoh ba la ihoh da u President ka 
HSPDP ha kito ki snem ba ki nongialam ban dawa Hill 
State Meghalaya lamih kine ki jingpynshai ia kajingbakla 
ba kine ki nongialam ka party Riewlum kum ka APHLC 
ba da lade ki ia khih ban weng noh ia ka bor ba ioh ban 
iada da ka Article 12 Jong ka Sixth Scheduled Jong ka 
Constitution ban ioh lad ban ia tainia da ki MDC ha ka 
District Council, shuwa ban pyntrei kam ia kino kino ki 
ain ba thaw da ka Parliament, lada ki ktah ia ki hok u Trai 
Ri kat kum ki Riti bad Dustur ka jaitbynriew la jong. Kiwei 
kiwei ki Riewlum ki dang bat skliem ia kane. U Naga ha 
Nagaland ruh u don ka jingiada da ka "370-A" kaba ia 

syriem kum ka Article 1 2 jong u Khasi bad ka ai jingiada 
la U Naga haduh kine ki sngi kumne harum ; (Kumba la 
sot lyngkot na ka sla kaba 101 jong ka kot "Ki Jingthoh 
Halor ka Kolshor bad Politik" ba nga la pynmih ha ka 
snem 1993, Ki jingthoh ki long kumne 
"Ka Nagaland ka don ka dkhot "370-A" kaba iada 
kyrpang ia ki Riti bad Dustur bad jingngeit u Naga 
bad ka long kumne harum 

"(a) ba kino kino ki ain ba thaw da ka Dorbar 

Parliament ha Delhi kin nym ktah ia kine harum: 

i) la ki niam ki rukom u Naga. 

ii) la ki ain synshar khadar, kat kum ki riti bad 
dustur jong ki. 

iii) Ka jingpyniaid ia ki shnong ki thaw kat kum 
ki dustur bad riti. 

iv) Ka hok halor ka khyndew ha Nagaland, 
lymda la pdiang biang da ka Sorkar Jylla 
Nagaland. 

"Kane ka 12-A ka ong kumne (kynthoh 

lyngkot) ba ia kano ka ain ba thaw da ka District Council, 
lada ki long kiba la pyrshah bad kano kano ka ain ka 
Sorkar jylla. kita ki ain ka District Council kin nym lah 
ban trei kam ..." 

Mano ba die tad ia la ki hok ba la ioh kyrpang lymba 
ka Article 1 2 da kaba pynthom noli da ka Article " 1 2- A"? 

U President ka HSPDP (Bah Hopingstonc Lyngdoh) 
u la pynmih da ka jingthoh kaba 4 sla bad ngan sot lyngkot 
kumne harum 

"Ha ka sneni 1971, ha ka por ba la pynkhreh ia ka 
North Eastern Reorganisation Act, ban ai slate ia ki, ki 
rangbah Meghalaya ki la leit ia pan hi ia ka paragraph 
"12-A" " 

"la kane ka 12-A ka seng Hill State Peoples 
Democratic Party ka la pyrshah bad ka la pynlong kawci 
na ki election issue ha MP election 1 971 bad ha ka election 
MEA 1 972, hynrei ki paidbah kim pat sngewthuh bad kim 
pat shym ngeit. Mynta khamtam, ka sorkar Meghalaya 
kam salia shuh ia ki District Council. Ki thaw ruh ia ki 
ain kiba ki la pynbna ban trci kam ha ka Stale kum ka 
Land Transfer Act, Ka Removal of Timber Regulation 
Act bad ka Trees Preservation Act. Da ki ain khlaw ki la 
pyrshang ban pyntrei kam ha kane ka snem 1 986, hynrei 
namar ka jingkhih u paidbah,ka sorkar ka la pynsangeh 
noh. Ka la sangeh mj'nta (1986) hynrei kan sa poi ka por 
ba kin pyntreikam biang. Kumjuh ruh kin thaw sa kiwci 
de ki ain, kumba ka paw ka rukom trei kam ka sorkar 
mynta". 

Ha ka ri kum ki paidbah ba donhok ban jied 
nongmihkhmat ngi long kiba bam kat uba ai bam bad ngi 
long kiba bamsih, ngi sa ngat ha ki bamsap! Ha ka snem 
1971 ha ka election MP bad ha ka i972 ha ka election 
MLA ka HSPDP ka ieng ha ka nongrim ban pyiuoh bi rng 
ia ka hok kat kum ka Article 1 2 bad ban weng noh ia ka 
Article 12-A hynrei da ka jingpynrem ia ka HSPDP ha 
kitei ki election ka pynpaw ba u paidbah u da hun eh bad 
da la ka mon sngewbha u bret da lade ia ka hok halor ki 

killaw ba u don hok halor ka khyndew la jong! Ngin shu 
ia him tang ha kine ki Rally bad ki laid paidbah bad ban 
shu hun ba hateng hateng iohei ki shatri, ki khiewshet 
kliiewtiew bad kiwei kiwci katba iohei sngcwbha? 

Kumba shu pynkynniaw ka Sorkar Meghalaya ka la 
pyrshang ban pyntrei kani ia ki bor ba ka la pynkup 
Ihyinmai da lade da kaba pynrung ban ioh ia ka jingmynjur 
ki ba bun ki MLA ban pynrung ia ka Ain ba ai hok ia ka 
sorkar ban shim khajna halor ka khyndew ha Ri Khasi 
(Ka Assam Land Revenue Report jong ka sncm 1986) ka 
la pynbud da kaba thaw pat de ia ka ban thew (survey) 
bad da thew da woh lut ia ki khyndew bad ban pyndep 
hapoh ka snem 1993 kumba la pyndep da u Special 
Secretary. Ka la sdang ia kane ka rukom pyrshang naduh 
ka sncm 1 980. Ka kotkhubor. Ka pyrta U Riewlum, kaba 
7 tarik u Naitung ka sncm 1982 ka thoh kumne harum: 

"Ka rai ka dorbar shnong Nongthymmai Pyllun kaba 
long mynta ka sngi (2 July 1 982) ha Madan Nongthymmai 
ha ka por 9 baje mynstep ka la jied ia u S.S. Roy 

Thangkhiew, R. S. NongkJiyriem ban pyniaid kum u 

chairman ia ka Dorbar. La pule ia ka jingpynbna kyrpang 
ba la pynmih da u Director Land Records Meghalaya ba 
la phah da u sha ki Rangbah Shnong da ka shithi No SY 
/G/57/82/1 003 dated 1 5-6-82 ban pyntreikam ka Sorkar. 
Ha ka shithi ba ki phah ia ka Rai ka Dorbar Pyllun la 
kynthup ia kine. Ki rai uba bun uba lang: 

(1) Ba kane ka ain bad ki Rules ba la thoh ha ka 
Land Survey and Records and Preparation Act 

Rules 1 980 ka long ka ba wan rah ia ka bad 

ktah ia ka Riti bad Dustur bad ka Tynrai 
Longbriew Manbriew bad ka iap ka im u khun 
Khasi khara. 

(2) La rai ruh ban phah ia kane ka Rai sha kine ki 
bor synshar ba kin tip bad leh ia kaba dei kaba 
donkam baroh:- C. M., Minister Revenue.... 
Syiem of Mylliem " 

Ka Sorkar Phareng ka la thaw ia kane ka Ain Assam 
Land bad Revenue Regulation ha ka snem 1886 ban 
pynkup bor da ka Ain ban khrong khajna bad jurip ia ki 
khyndew baroh ha Assam. Hynrei kam shym pynrung ha 
Ri Khasi bad ka Assam ruh kan shym pynrung ia ka. U 
Sahep kum u Dohlich bad u Dkhar Kum Dohiong ki 
burom ia ka Hok jong ngi halor ka khyndew, kine ki 
jongngi patde balei mo kumne sha? Ka District Council 
ruh ka la pynrung ia kane ka Regulation ka snem 1986. 
Lada u paid ka Ri Khasi um peitngor un ngat ha kano ma 
kano ma ka por ba u kyllon iohthiah ynda la thait kane ka 
la tur ha ki kam ia kaweh lama, ia thapkti bad kynhoi ha 
ki por ot ribon ban pynduh kiad pynduh drok da kaba iaid 
proseshon bad kumta ter ter. 

Phai kum ia ine i jingthoh ba la pynrung ha kawei na 
ki kyndon ka hukum ne Sanad ban pynskhem ia u Sirdar 
ha Nongjri, bad dei tang ha ka jingiatylli ka shnong bad 
ka la don ki jingthoh pyrshah ha ki kotkhubor ba la 
pynkylla noh ia ka rukom jingthoh ba lah ban pynjot ia ki 
Riti bad Dustur U Trai Ri ba la pynbeit biang ia kane: 

Kane ka kyndon kaba 4 ha ka kot ba pynskhem ia u Sordar 
thymmai ka Nongjri ha ka sneni 1 99 1 bad ka long kumne 
harum:- 

(4) "Ba phi dei ban pyniaid ia ka jingsynshar jong 
ka Elaka kat kuni ki Ain ne Rules kiba ka District 
Council ka la pynjari bad ba kan dang pynjari 
hadien ha bud bad katba ym pat don kiba kum 
kita, phin pyniaid kat kum ki riti bad ki dustur 
kumba juh don" 

Kaba pynshlur ia ka District Council ban leh kum ia 
kinc ki kam ka long naduh ba plie lynti da ka Article 1 2- 
A. Ngim dei ban shu hun namar kaba ma ka long ba katba 
nangiaid ka por, yn nang bun ki tynneng sahep dohlieh 
bad mynta lei ba la hap laid iew sa kane ka tynneng babu 
Sahep dohiong. Dohlieh te uba don sha shilliang duriaw 
ka long ha ka jingma na kawei ka rukoni, hym'ci ka jingma 
ynda haba ngi sngewtlot bad sngcw bad pdiang ba ka por 
ka la Dei Ban la Trci Lang bad u Dkhar ban pynneh 
pynkhlain ia la ki Riti bad Dustur ha ka Kolshor namar 
une u Makhar tc ngi ia tyngkhuh kam man ka sngi naduh 
dang khynnah ba dang ia Icit skul haduh ban da rangbah 
bad ynda haba rung kane ka rukom pyrkhat kan pur sha 
ka shongkha shongman. Ngi don ha kajuh ka Ri India 
hynrei dei ban don u pud hangno ban ia trci lang bad 
hangno ban ia sahlang ne haduh ban da ia Ihiah lang. Uwei 
u Rangbah u la kdew ia kane ka jingma lymba ka shithi 
kaba u la thoh ha Ka Pyrta u Riewlum kaba 22.2. 1 988. 

Ha ka jingpynkut ngan shu sot lyngkot na kane ka 

jingthoh ba la pynmih da ki Trai Ri ka pyrthei ha ka 
jingialang jong ki ha Australia ha ka snem 1975. 

"Ngi ki Trai ri ha ka pyrthei, 

tylli lang kaw’ei ha kane ka bynta jong ka Met Ramew. 
ha ka jingiashem lang hakhraw jong ki riew 
shemphang • 

pynhna sha ki jailhynriew jong ka pyrthei" 

"Ngi kular ban longtrai bad bat la ka ryngiew 
ban tei pat sa shisien ia la ka jinglong bynricw, 
da jingsarong ba ngi dei ki Trai Ri ha paka " 


La syllang ha ka wad kam, la tyrphut 
ha ka kai shnong, la ngat ha ka 
Kaikhlaw 


Haba mut ban iakren ia kanc ka phang kaba ki bor 
sorkar ki kdew man ka por ba ka dei ka daw bah kaba 
pynthut ia ki jingthmu jong ki bor synshar kiba thrang 
ban trei borbah na ka bynta ka ioh ka kot bad jingpynroi 
lymba ki District Council bad ka Sorkar Jylla bad Sorkar 
Pdeng. Lada ngim da thew da ka tarajur ia kane ka liang 
ka jingsniew bad ia kawei ka Hang pat de ha kaba yn 
tynrong ia ki kam Bamsap kiba u paidbah u ud ba lehnohei 
kita ki plan pynroi bad jingtheh pisa haba ki poi khambun 

sha ka pla ki Bamsap. Sdang kein ynda la lum ia kita ki 
jingpyni ki nongmihkhniat ba bat bor bad la lum ruh katjuh 
tylli kita ki jaboh jabain ba kynnoh na ka Hang ki paidbah, 
rah ia ka tarajur bad peit ka nob sha kano ka hang. Bad 
hangta sa rai ban pynjop iano lane ban pynrem ne kynlait 
lano, khaintam kymnaw ia kane ha ki por elekshon shiiwa 
ba phin thep ha ka uno u kandidet uba na kano ka parti. 

Ka Sorkar ka la shu ud lynter bym dap pisa ba ka 
jingioh pisa na sha Delhi ka la nang duna na kawei ka san 
snem sha kawei ka san snem. la kane iohi hi na ki 
kotkhubor man ka por bad kine kiba bat la ka bor hapdeng 
ki MLA bad MDC ki la pyrkhat ne pynduna ia ka jmg- 
pynlut ha ki kam sorkar. Iohi ba kin Ich ia kiei kiei ban 
khate na ki kam pynroi ne pynduna ia ki kam bad pynsicm 
la ka jingsiew tulop, penshon jong kito kiba bun ha ka 
kam sorkar namar ba thylli ka treasury. Iohi ia kum kine 
ki khubor: 

( 1 ) U Chairman jong ka NhhPCO dang shen haba 
la kylli ia u balei ba ia ka Bengal u khein duna 
ia ka 3(lai) tyngka shi unit katba ia ka 
Meghalaya u thaw bill palat ia ka 3 tyngka shi 
unit ia ka bor electrik haba ka Bengal ka don 
kham shajngai. 

Ka jubab jong ka ka long ba ka NEEPCO ka leh kumta 
namar ba ka Bengal ka slew ia ka Bill Electrik man u 
bnai, katba ka Meghalaya pat de mynta ka la pynsah khlem 
slew da ki klur! 

Kumta la kham rem ka bai electrik ba hap siew u 

paidbah Khasi bad Garo na kane ka jingpyiislem kine ki 
MLA jong ngi ba bat ia ka bor. 

(2) la ka tulop ki nonghikai skul, ia ki nongtrei ka 
State Transport ka tulop ka slem bad kumba 
long mynta ka sah haduh lai bnai haduh ba kin 
da hap ban da ia khih. Ka jubab te ka long ba 
duna pisa 

(3) Kiba rit kiba trei da kaba shim ram te ki la ia 
lynniar bad poi ha ka lyngngoh bad shaiong hi 
ngain namar ba ka bor ba pyntreikam kum ka 
PWD ki slem palat ban slew ia ki bill ynda la 
dep ka kam bad la dep thew ia ka jingtrei. Katba 
kin da ioh Bill te la palat ka sut ia ka trai. Ka 
jubab te kaba suk bad beit. Bym pat don pisa. 

Kine lai ki long tang ki nongmuna bajia man ka por 
ha bun ki kam ba pyntrei ka sorkar bad bat lakam da kine 
ki Nongmihkhmat. 

Hynrei haba phai sha ka rukom im bad rukom treikam 
te kita ki nongmihkhmat iohi ba ki biang hi ka bam ka 
dih bad ka thiah ka dem kumba iohi na ka met ka phad 
Jong ki bad ki iing ki sem bad ka iaid ka iengjong ki bad 
ki khun ki kti jong ki. Peit lada donkam ban iaid beit bad 
skhem ki shuki jong ki bad dang shen la thung sa arngut 
ki Minister bad mynta ki Minister ki la kot sha ka 3 1 ngut 
nalor ba la bun ruh kiba la iabat ia ka kam Chairman. Ka 
mut jan baroh 60 ngut hi ki MLA ki la ia bam mluh sorkar 
palat. Haba phai sha ka liang uba bun uba trei kam sorkar 
ne ba im da ka rep ka riang ne kitnong ka bylla sngi te u la 

id lynniar ba la duna ka kam. Ka la poi haduh u pud ba ki 
para ri ba duk kim lah shah shuh ban iohi ba u Khar-iong 
para nong India kin wan ia knieh irei kam shakri ne kam 
bylla. Ba dang shen iohi ba ki kai khlaw ruh ki la sdang 
ban shoh bad dat ia ki bar ri kiba ia trei kam ha Ri Khasi, 
kumba dang shen la don ka jingiasiat ia kiba trei ha ka 
petrol pump ha Marbisu. Tip kane kan lam shano! 
Hapdeng ki para MLA bad MDC ruh imat ka jingia burom 
bad ka akor ka la nang blad noh, ki paidbah ruh kim don 
shuh kata ka jingburom kaba pura ia ki. Dang ha kane ka 
13 tarik ha kajingialang kiba trei Post Ofl'ice u MI.A ba 
ha ka Hang pyrshah u pynrem ia ki MP ne nongmihkhmat 
ba ha ka Bor Sorkar ba ki long ki briew ki bym don 
[ingsngew’lem ia ki bapli jong kine kiba trei ha Post Office 
bad Li kyrshan ia ka jingsangeh trei (la Strike) jong ki 
pyrshah ia ka Sorkar. Nga kynmaw ruh kumno 1 MLA ka 
Mawkhar, ka dong ba ju phai ki briew sha ka ha ki por ba 
rim haba don kano kano ka kynrum kynram bad khtimLm 
ha ka por elekshon bad kumno ha kine ki bnai ba la leit I 
MLA ka Mawkhar i la pynkhih paidbah bad iatur lang ha 
ki um ktieh. 

Haba kine ki kynrum kynram ki don kumne hapdeng 
kita kiba shah kynnoh ba ki pynkhein ain bad kita kiba 
thaw ain te ka jingkylli ka mih, ba U Blei U don bad 
kano kano ka Hang ne Party (God is on whose side). Ha 
ka snem 1 994 la don ka jingialang ki rangbah ha ki niam 
bapher bapher ba yn ia pyni ia ka Jingsniew kaba la 
nangkha khun na kawei ka por sha kawei ka por. Ka 

Meghalaya Ciuardian ka la kynthoh shaphang kane ka 
jingialang ha ka khubor kaba la mih ha ka 29-9-1994. U 
Dr. Pakem (Bam Kwai ha Dwar U Blei). La don 25 ngut 
kiba ai jingkren. Hynrei ha ki jingkren jong ki kirn da la 
kynthoh ne pynshai shaphang ia ka jingbym iasuk para 
bynriew. hapdeng ki para kur para kha, ki Kaikhlaw bad 
ki Briew ne ki Kai Shnong. ka iasiat iashoh iadat haduh 
bym don jingshngain shuh ban iaid ban ieng ha shnong 
ha thaw kane baroh ka mih na kajingbishni ka jingialam 
bakla ki riew khrnat hapdeng ki nongialam ha ka synshar 
khadar ha ka Jylla ne hapdeng kiba la ia bun hi ha ka 
jylla ne District Council bad ka jinghiar dor ha ka 
Tipbriew Tipblei kaba la hiar dor ha kine ki khyndiat 
snem na ka jinglong l ip-Briew u Tribal ha kme ki thain. 
Ka jingshaniah ha la u Nongbuh ha la IJ Nongthaw bad 
u briew um shngain pura ne bret tylli shuh. Shem ia kane 
na ka jingkylla kito ki riew niam baroh bad kuinba shem 
niynta ba ki Khar Kristan ha Orissa ki la seng la ka seng 
All Orissa United Christian Forum ( AOLjCI ) ka ban buh 
ia ki tnat seng ban khot kyrteng ki Rashtriya Surakhya 
Vahimi (RSV) ban ialeh pyrshah ne ther da ka bor ia 
kito kiba thorn da ka bor ia ki para-bangcil. Katba ka 
Vishva Hindu Parishad (VHP) kaba kynnoh baki Kristan 
jong ka Baptist Church ki la snoh bad ki Kaikhlaw ban 
pynwit ia ki Hindu. Ka VHP ka mut ban shu pynlong da 
ka jingiaid rally da ki rangbah bad ki riewkhuid bad ia 
pyrshah ne pynshai ia kine ki kam pynthut ia kiwei pat, 
kumba long imat ba ki kai shnong bad ki Kaikhlaw hi 

ruh kim tikna ban shu ia duwai ha IJ BIci tc ym tip shuh 
ba u Blei un leh ei ei ne em ne ba U Blci un iashah ne 
iarap ia kano ka liang! Katkum ka khubor ba la pynmih 
ha ka kotkhubor Telegraph kaba 13 tarik u April 1986 
ha ka phang kata ka "Armed Struggle only as Last 
Resort" (Ka jingiakhih da ia shoh iadat ne iasiat ka long 
ka lad kaba khatduh). Haba shu sot lyngkot iwei i 
jingthoh ba la pynmih na sha Italy ka 12 April 1986 ka 
ong ba ha ka jingpyrshang ban pyllail ia ki paid rit paid 
ria na ka jingduk da kaba larap ban pynkylla ia ki rukom 
synshar bakla ne thombor ia u paidbah ba bun da ki 
bamsap ha ka trei kam ha ka politik ne ki bamsap ha ka 
lingtrei ha ki kam pynroi pynman ka dei ban long ka 
kamram kaba ha khmat duh na ka bynta ki Krislan hynrei 
haba la kut lad te lada ka biang ban iaid noh da ka kam 
Ichnoh. Kine ki rukom pyrkhat ha kanc ka juk km ialam 
la u khun bynricw shano? 

Ha kane ka jingthoh haba krcn shaphang ki Kaikhlaw 
bad ki Kai shnong ka kham iadei eh bad kito kiba dang 
khie dang san namar ym da bun ngut napdcng ki tymmen 
ki san. Ka jingbym ioh kam ki samla kiba la biang ka 
thoh ka tar da ka jingtrei shitom ha ki [)or ba ki dang pule 
ha ki skul rit ne ki skul bah kam lah shuh ban iarap ia ki 
ban ioh kam ioh jam bad kumba la don kiba pynshai ba 
kane ka dei kawei na ki daw ba tur noh ia ki samla ba 
khlem kam khlem jam bad tur sha ki Kai-Khiaw. Ki tur 
namar ki iohi ba kita kiba kren man ka sngi kum ki 
Minister bad ha kiwei ki kam kiba da biang ka ioh ka kot 

ha la ki ling paki dulan bad ki ioh sngew barabor ba ki 
iada ia kane ka jingbym lab ban iarap ia ki samla ban ioh 
kam ka dei namar ba duna kajingioh jingiarap na ka sorkar 
pdeng. Katba ha ka jingshisha pat de ha ine i jylla iba rit 
ki Minister mynta ki don haduh 3 1 (Laiphew wei ngut) 
bad ban da khein sa ia kito kiba shong ha ki shuki 
Chairman bad kiwei ki kam nalor ki kam Minister bad 
Chairman te ka jinglut na ka bynta ban siew tulop bad 
ban pahara da ki pulit, ki iing ki sem, ki kali bad kiwei ki 
jingpynlut te ka long kaba da ki lak ki klur. Na kine baroh 
la iohi ba na ka bynta ki duk ki suk bad ki khlem kam 
hapdeng ki Kai Shnong mano napdeng kine ki heh ki hain 
ba bat bor bad bat shuki sorkar ki pyrkhat lem na ka bynta 
kine ki Kai Shnong. Imat kumba long ha kane ka juk kine 
ki heh ki hain kiba la pynlut ia la ki por kham bun ha ki 
kam iathuhkhana ia ka jingtuid ka umsyep jong ki ha ka 
ban ialap ha ki kam pyrthei bad kam niam ha ka ban 
pynlong ia kita ki jingiaid rally bad kiwei kiwei kum kine 
ki kam te la dei hi ba kin nym don por shuh ban peit ia la 
ki khun ki kti ha la ka Ri bad kiba bun balang. Kat uba 
kiew sha kane ka Ri jong ngi u dkhar te u ban khlem kam 
bad uba don la ki dukan heh bad ki kam sorkar ha kane 
kata ka Hills State Meghalaya te ki la bun. 

Mynta haba phai sha kine ki rukom synshar pat de 
iohi ba la rung sa kita ki ain ban pynrung da kita ki AIN 
ban aibor ia ka Sorkar jylla ne sorkar kmie ban buh bad 
teh tyngeh ia kano kano ka seng bad kren politik ban iada 
ia la ka Ri kumba pyrshang ka HNLC bad ANVC. Haduh 

katno ka shongnia ne ka la del ka por ban leh ia kane te 
kam da shai, namar haba sngap ba ki liang pyrshali kurnba 
la kdew ki jong u bah D. D. Lapang bad Salseng Marak 
bad kumno ba ki pynrem ia ka liang ka Sorkar kaba la leh 
ia kane ka kam khlem da kynjoh ktien tang shi kyntien 
ruh ia ki liang pyrshah ha ka ling Dorbar. U paidbah te u 
la dei ban bishar bniah bad urn dei ban shu sngap ba ki la 
bud bin pa bin hana shuwa ban pynrung ia kine ki ain ban 
thorn da kine ki ain kumba long mynta! 

Kaei mo ka daw kaba la pynshlur ia kiba la ia bun 
hi ban iaid noh da ka lynti ki Kaikhlaw? Dei mo kumba 
wat ki rangbah niam ruh ki la pynshongnia ba haba ym 
don lad shuh da kumwei pat ban iada da ka nia, don 
hok ban lehnoh da ka bor. Na kane ka lynti ba pyrshang 
ha ka Ri jong ngi da ki Kaikhlaw ka la pynshlur ia 
kito, khamtam hapdeng kito kiba khlem kam khlem 
jam (wat haba ki la leh shitom ban pynbit iaiade), ba 
wat hapdeng kito kiba lait na ka Kaikhlaw ki la ngat ha 
ka Kaishnong. Mynta hi kein haduh ban iaid ban ieng 
ruh ynda la dum ym shngain. Phin buh ia kano kano ka 
mar ha ki kyndong ka phyllaw ruh shah tuh, u soh ruh 
u tang shu sdang ih la shah tuh noh mynmiet. U Khasi 
u ngeit haba la phai lyndet u Blei, te phim lah ban leh 
ei ei! Ha kane ka juk ha kine ki snem kiba la leit ba ngi 
la im sa tang ha ka tynncng te imat ia ka Ri bad ka 
Jaidbynriew. Ngi nang hiar na kawei ka por sha kawei 
ka por. Haba iatynneng sahep bad iaroh sahep bad la 
kham sngewshngain ban rwai iaroh ia la U Trai da ka 

ktien Pharcng, kumba hapoh iing kita ki Mammy nc 
Mam bad Dad ne Daddy shano pat i mei i pa! Na kane 
ka Hang ki hima dohlieh ruh ki la nanghiar kumba long 
ka Ri Bilal mynta. Ha America (USA) ruh kumba peit 
na ki Census u Dohlieh uba la sarong than ha ka spah 
bad lapmiet sa tang ha ka beh spah u la sdang duna 
dohlieh bad la ia ryngkat uba lieh bad uba long kum ki 
trai ri ka Amerika. Mynta iohi ba u Secretary of State 
(uba don kum u Secretary rangbah duh ka United States 
of America). Ha Bilat ruh kita kiba la don ha ka kyrdan 
kum kita ki Lord (kiba khraw batri) bad kiba don hok 
ban shong ha ka iing dorbar thaw-ain (Ka House of 
Lords) ki la don haduh kumba 4 ne 5 ngut. U Lord 
Swaraj Paul u dei uba riewspah bad ba paw khmat bha 
ha Ri Bilat. 

Haba phai sha ka liang ka Tipbriew ka fipblei sha 
kane ka Ri Sepngi te iohi ia ki dak ki shin ba ki la hiar 
shisha bad imat la phai lyndet noh hi U Blei bad khamtam 
haba pule ia kiei ba ki rangbah niam Jong ki ki la kren 
bad thoh. Ka jinglalot spah lymba ka tuh ka thiem, ka 
thok ka shukor bad ka Bamsap kane ka juk ka long kaba 
la pynjot ia ka Jaidbynriew. U Dante ha ka jingthoh Jong 
u ba u ai kyrteng ka Inferno u la thoh ha kaba pynkut ia 
ine i jingthoh ha kaba rah ia ka jingjot, ym dei da kaba me 
la pdiang ia ka Niam Kristan hynrei dei na ka bynta ba 
me la theh ia ka spah ha u Phadar uba la pdiang bad long 
u Phadar uba riewspah iiyngkong eh. Ha ka phareng la 
thoh kumne: 


28 



"Alas! Constantine, how much misfortune \ou 

caused. 

Not by becoming Christian, but by the dov\n 

Which the first rich Father accepted from j'ou" 

Ha ka Editorial jong ka kotkhubor "Christian 
Monitor" kaba 16-6-1981 ka thoh ba ym pat ju don ha 
kano kano ka por ba ki Balang bad ki riew pyrthei kin ia 
snoh ne kdup lang khlem don jingialait. Ka pyrthei ka la 
k\llon ha ka pop bad ki Balang ki la ngam ha ki kam 
pyrthei. Ki ia bit ia biang bha ha ka jingiadci para ma ki. 
Ngan ai ha ka ktien phareng kumba la thoh u Editor ban 
nym ia bakla. Ka long kumne ha ka ktien phareng; 

In Name Only; 

"Never before in history has there been so little 
separation between the Church and the world. The World 
is dead in sins, and the Church is dead in worldlines. They 
suit each other....." 

Haba ia phai sha la ka jaitbynriew bad sha la ka jong 
ka Niam ka Rukom ha ka thawbynriew leh bynriew ha 
kane ka juk ban pynkylla ne ban pynitynnad shuh ia la ka 
riti bad dustur bad ban pynkylla tang na sla da kaba airong 
airup ne kumba sleh powder ka ktah noh kein ia katei ka 
sap ka phong bad ka ialam bakla noh na kaba la mang U 
Trai Kynrad. Kane ka long kaba ima than eh haba kito 
kiba lajied U Blei ban ia thaw dur thaw dar ban pyniadei 
ia kata ka Sap-Blei ba kan iadei dur bad kane ka juk! 

Dei ka Niam mo kaba Kyrshan 
ia ki Kaikhlaw? 

Mawphor 21-10-1998 


La mih ka jingthoh ha u Mawphor ha ka 13 tarik 
mynta u bnai ba ai khubor ba, "Kynnoh ka RSS ba pynshlur 
ki Kristan ia ki Kaikhlaw ha ka N.E." Haba pule ia kane 
ka khubor la sngew kumba ka jaitbynriew ka long shisha 
kaba dangdum bad shu bud matlah ia ki Kristan. Kaba 
lyngngoh ka long ba uwei na ki Rangbah ka RSS uba la 
leit poi sha ka jingialang paidbah ha Nongtalang da ka 
Seng Khih Lang u la ong ka RSS kan trei shitom ban 
pynkylla noh sha la ka Niam Hindu ia kito kiba la don ne 
kylla sha ka Niam Kristan. Une u dei u President jong ka 
Assam RSS, bad u kren ruh ha ka juh ka sur shaphang ki 
Naga kiba bud ia ka Seng Naga ka Zeliangrong Haraka 
Association ba la seng da u Jadonang bad ka Rani 
Guideliew. Shuwa ba ngan buddien ia katei ngan thoh 
khyndiat shaphang kito ki Naga ba don ha ka Niam jong 
ka Zeliangrong Haraka Association. 

Ha ka snem 1981 nga la leit poi sha ka jingialang 
jong kane ka Zeliangrong Haraka Association kaba la long 
ha ki lum Halflong. Haduh kito ki snem kane ka seng 
jong kito ki Naga kiba dang don ha la ka Niamtre ne niam 
la jong ka kren belt shaphang ki riti bad dustur bad la ka 
Niam ka Rukom. Ha kine ki snem la iohi ba napoh ka 

RSS lymba ka Kalyan Asram (ka tnad treikam ka RSS) 
ka la trei kam bad ka la seng kawei ka seng ban lum ban 
lang shaphang ki Naga kiba dang bat ia la ki riti ki dustur. 
Hadien ar snem kawei kaba pynkyndit ia nga ka long ba 
nga iohi ba kane ka seng ka la pynkylla kyrteng nob ia ka 
seng jong ki bad ka kdew shai ba ki la pdiang ba ki dei ki 
Hindu. Ka kyrteng thymmai jong ki ka long nob 
'Zeliangrong Haraka (Hindu) Association. Nga la tbob 
sba u Secretary uba don ba Kobima ba un pynsbai bad na 
ka jubab nga iobi badub katno ba ki RSS lymba ka Kalyan 
Asbram jong ka RSS ki ia lab ban pynngeit bad ba kin 
pdiang ba ki dei ki Hindu. Hadien kane nga la pynsbai ba 
u ba ngi kiba na ka Seng Kbasi kiba don la ka Niam ka 
Rukom ngim lab ban pdiang ia kane ka rukom pyrkbat 
tbymmai jong ki bad nadub kane ngi la ia Kblad lok nob 
Ka rukom treikam jong ka RSS rub ka long ba kajub ka 
dur mynta ba Meghalaya. 

Na kum ine i jingtbob ba la mib ba ka kot kbubor 
Mawpbor ba ka 14 tarik mynta u bnai kum ka jaitbynriew 
ngi la dci ban da kbam ngam jyllicw. La sbu sot lyngkol 
kumne;- 

"Ka Seng Kbib Lang ka la pynlong ia ka jingialang 
ba kyrkieb ba iing u Rangbab C. Dkbar, General Secretary 
Seng Kbib Lang ia ka jingtbob kiba mib ba ki kot kbubor 
ba ka dt. 29.8.98 bad 30-8-98 balor ka bukum die dob 
masi u Doloi Raliang ba lew Raliang. Ka seng Kbiblang 
ka la sngewdei ban pynsbai ia kine ki jingtbob da kaba ai 
ia ka jingkyrsban ia kane ka bukum jong u Doloi namar 

ban im kaNiam ka Rukom "Ka Seng Khih Lang shuh 

shuh ka pynbud ba, "Shuwa ban seng ia ka RSS ka 
Jingkhang ban die doh masi ha lew Niam ka la treikam 
naduh ba wan ka Niamtre kata naduh ba ngi wan sha kane 
ka pyrthci lymba ka Tangnoob ka Tangjri". 

Kam shai ba haduh katno lah ban pdiang ba ka 
jingsang ban bam Dohmasi ka long naduh ba ka Niamtre 
ka sdang ha kine ki lum namar na ki jingthoh ba ioh pule 
ka paw ba kane ka jingbud ia ki leh niam rukom Hindu te 
ka paw naduh ba pdiang ki Syiem Sutnga ia ka Niam 
Hindu bad kumba iohi na ki jingthoh ba kumno ba u Sajar 
Nangli bad ki kynhun Jong u ki bym lah shah ia ka 
jingthom ki khar Bramon ka Niam Hindu ha ka Hima 
Sutnga ba ki phet noh na la ka Hima bad poi sha ki thain 
ka Hima Nongkhlaw. ym ju kham don toi ki jingialap ba 
kane ka kynhun ruh ka kiar na ka dolimasi. Kito kiba dang 
eh dang khlain ki la dei ban kham ngam jylliew namar 
kane ka pyniapher hapdeng kito kiba barn dohmasi bad 
kito kiba sang ban bam. 

Ka Seng Khasi hi naduh ba la seng ia ki ha ka snem 
1 899 bad ym lap ha ki Jingthoh bad record jong ka ba ki 
pdiang ba ki sang ban bam dohmasi kumba sang kito kiba 
la don ha ka Niam Hindu. Ka Seinraj ka dei ka seng da ki 
Rangbah ha Jowai hadien ka Jinglaitluid na ka bynta ban 
iada ban pynim pat ia la ki Jinglehniam leh rukom la jong 
bad ki la lah pynkhie im biang ia ka Behdiengkhlam, 
hadien ba la sangeh shipor ynda u Doloi ba ha kata ka por 
u la kylla niam noh. La dei ban khmih lynti ia ka 

;ingpynshai na ka Seini'aj na kane ka bynla, namar ka Seng 
tChih Lang hi te ka dei ka seng kaba dang shu mih shen 
bad la seng ia ka rub na ka bynta kiwei ki kani. Kawei 
kaba bakla eh ka long ba ka Seng Khih Lang sngevv ba ka 
dei ka nonglum nonglang ia ki samla ka seng Khasi bad 
ka Seinraj. Ka Seng Khasi ka la kdew ia kane ka nuksa. 
Ym tip lada ka Seinraj ka pdiang ia kane ka him hok lang 
jong kane ka Seng bad kaba pdiang bad lada pdiang ka 
long noh kumba la pynlong ia ka kum ka Seng Kmie. Ki 
tnad Jong ka Seng Khasi ki dei ban da pyrkhat bha la 
kane bad ia ka jingngeit ka Seng Khih Lang ba pyniasoh 
bad ka sang dohmasi. 

Kawei ka kotkhubor kaba la mih ha ka Asian Age 
bad kumba la buddien ruh u Mawphor ha ka 1 3 tarik une 
u bnai, ka paw ba une u nonglhoh khubor ka Asian Age u 
dei uwei na ki dkhar uba la iapoi sha ka jingialang ka 
Seng Khih Lang ha une u bnai Kyllalyngkot ha 
Nongtalang. Ki ju pynlong jingialang hi shisien ar snem 
bad ka jingialang jong ki kan long biang ha une u snem 
1999. Dei ha kajuh kane ka jingialang ba uta u president 
ka Assam RSS u la shah ialam bakla ban ong ba kane ka 
jingialang ka dei jong ka Seng Khasi. kawei kaba u la 
ong une u dkhar bad uba la ong ruh ba dei ka RSS bad ka 
All Indian Banbasi Kalyan Ashram kiba la seng ia ka Seng 
Khasi. Ka long kaei kaba shu kren khlem nongrim bad 
khlem akor une u dkhar. Ka jingbakla tc ka long ba balei 
ban ia khot ia ki dkhar kum ha kine ki jingialang. la kane 
ka khubor ka Seng Khasi ka la thoh ha u Apphira ha ka 

1 5 May 1 998, ha kaba la pynshai ba ka Seng Khasi la 
seng hi da ki Khasi la kumba shispah snem bad ka long 
kaba jaboh ban ong ba dei ki dkhar ki kling kiba dang 
wan seng ia ka bad ka la pynshai mh ba ia ka jingialang 
ha Nongtalang ym shym la pynbeit ne khot da ka Seng 
Khasi. Ha ka ktien phareng la pynmih ha kane ka dur: 

"Seng Khasi has been founded and maintained by 
the Khasi People themselves for nearly one century now 
and for anybody to claim that it has been floated by another 
organisation is utterly absurd and misleading." 

"As for the conference at Nongtalang reffered to in 
the news item Seng Khasi, Mawkhar, Shillong 
categorically states that it was not sponsored by it." 

Ha kine ki snem kiba la dep ki jingialang ka Seng 
Khih Lang ki la long ha Nongkrem bad kiwei kiwei ki 
jaka ha ki Ri bad ha kine ki jingialang la iohi ba nangbun 
ki khar Hindu kiba iapoi bad la don ruh kumba paw ha ki 
kotkhubor ba la sdang don kiba ia kitkam ha ka Kalyan 
Ashram bad kiba ialeh shongshit. Kaba ma ka long ba ka 
jingtuid ki briew ka lah ban long ba ki kham bun ki 
programme ban pynsngewtynnad paidbah. Ki jingthoh ki 
la mill ha kotkhubor ka Shillong fimes bad ka-pyrta U 
Riewlum ha kaba ki la kdew ia ka jingkren bakla ha kum 
kine ki por. Ka Interview da u Editor ka kotkhubor 
Hynniewtrep bad u President ka Seng Khih Lang ha ka 
por ba kane ka Seng Khih Lang ka la pynlong jingialang 
ha Nongkrem ka la mih ha ka kot khubor Hynniewtrep 
bad la don kiba la pyni pyrshah. Kumjuh la don ka 

jingiatainia hadicn ki jingialang ha Shillong. 

Ym don ei ei ban kren pyrshah ne iashah iakito kiba 
da ka jingngeit ba skhem ki don ne poi sha ki balang ne 
kumjuh ia kito kiba iatur sha ki Seng Hindu hynrei kaba 
bakla ka long ia kito kiba ia shongshit ban ia kynhoi ha ki 
kam Seng Khasi hynrei ba kloi pat ha ki samoi ba iadon 
bad ki khar ban ia SRI RAM pat bad ki bad ka kawcli ne 
rah lama Seng Khasi ha kajuh ka por. 

Ha kine ki spah snem ba la leit naduh ba la thorn u 
phareng bad la wan lam ruh bun ki dkliar ban biang ka 
lew ka Hat ban pynbiang na ka liang ka bam bad kivvci ki 
jingdonkam ki shipai bad ki babu ha ki kam Sorkar Ka 
jingiadei ha kaba iadie iathied bad ki Marwari ne Khar 
Kaya bad ka jingiadei bad ki Babu ha ki kam ophis ruh ki 
iaid beit. Ki dkhar ha kato ka por ruh ki trei la ki kam bad 
ki pyndep hapdeng ki para dkhar la ka niam dkhar ha ki 
puja Jong ki bad ym ju don jingkulmar na ka liang ka 
niam hapdeng Khasi. Kristan ne Hindu. Hynrei lada phai 
kliyndiat yn shem ba ynda la wan mih kine kiba pyrshah 
ban ong ba ka niam tynrai jong u nong India shuwa ban 
wan ki missionery ka dei lut ha ki Rithor ne Rilum na ka 
liang ka niam ka Niam Hindu kat kumba pyrkhat ka RSS 
bad Jingtrei kine ki Ashram jong ka ha ka nongrim kata 
ka HINDUTVA. Kaba donkam ka long ban icng ha la ka 
nongrim ka Jailbynriew da ka Jingieit lalade bad kiei kiei 
la ki jong bad ban shu don akor ia kiwei pat. 

Ka Seng Khasi ka ieng ha la ki nongrim ba la treikam 
mynta 98 snem bad ka iapoi ruh ban pynshngain sha ka 

jingialang kiwei kiwei ruh kiba ia syriem ki jingthmu, 
Hynrei kam ju kam ba ka longkmic ia kiwei pat ki seng 
kum ia ka Seinraj, jong ki nongshat nongkhein ne wat ia 
ka seng Khih Lang (Ka seng kaba dang mih shen). Kam 
ju ong ba ka Seng Khasi ka dei kata ka lympung ban luni 
ban lang ia ki dkhot Jong kiwei ki Seng. 


Pyrshang pynhiardor ki bor sorkar 
ia ki khmat bad riti synshar 
U Hynniewtfep 

Rupang 29-6- 1 992 


Ka 4 tarik u bnai Jylliew. ka sngi ba plie ia ka District 
thymmai ha Ri Bhoi ka dci ka sngi kaba yn sah 
Jingkynmaw bad ka sngi kaba pynpaw shai kiimno kine 
ki nongmih khmat ia kiba la jied na ka bynta tang 5 snem, 
ba ki la kicw skong bad hadiih kumba imat ba ki klct noh 
la ka matti u Ni u kong ka Jaitbynriew ha ka jingsaindur 
la ka synshar khadar ha ka dur ba ki nongsynshar kum ki 
Syiem kiba long kum "IJ kpa u kmie" bad u paid Khasi 
Baiar u long ha baroh ki Hima bad Elaka kum u khun u 
Hajar. Hynrei kaei kaba la paw ha kanc ka 4 tarik ha 
Nongpoh ka pynkthang ia u khun u hajar ka flima Mylliem 
khamtam ryngkat bad ia ki syiem raid bad khmat rangbah 

ha ki thain ka Ri kylleng. Pule ma phi ki nongpule kiba 
pdiang ba phi dei u khun u Hajar ha ka Ri Hynnicwtrep ia 
me i jingthoh ba la mih ha ka kot khubor. (Mavvphor ba 5 
tarik Jylliew) ba la ihoh kumne haruin: 

"Ha kane ka jingia lang (ha Nongpoh) plie Districl 
ihymmai, ki nongkren baroh ki dei na ka kynliun sain hima 
san snem. Ym shym la ai bynta ia ki nong synshar hima 
kat kum ka dustur ka riti ban pashat paidbah ia ki kynticn 
kmen ha kane ka sngi " 

Imat ki sngew kumne namar ba ki sngew kumba dei 
ma ki kiba la thied dub ia kine ki him Khasi bad Jainlia 
bad lehse ia ki lum (laro ruh kum juh na ka Scnkar 
Phareng, ynda haba ka la mih noh na Ri India Ki !ah ban 
long ba ki khein ba ki long tang kum ki nongmihklmiat 
ka sorkar India ban khem kor lang la ki ain ihymmai ka 
India. Lada ia kiei kiei kiba iadei bad ka Rit; Synshai 
Paidbah kumba la seng u Ni u Kong, ki la sdang ban leli 
kumne kan eh aiu ba km pyrshang ban sar la kiwei kiv\ei 
ki riti bad dustur la )ong baroh. Ki leh ia kane ba ki sngew 
ba u paidbah kum u Khun u Hajar ha ka Ri u la jied la 
kiba kin rat dyngkhong noh ia ka jinglong kyrpang u 
I lynniewtrep ne u Achik ne ki mut kumno'-' 

Ba dei ka sngi plie ia ka District ha Ri Bhoi la bun ba 
pyrkhat badei ki rangbah nongmihkhmal kiba leh khyllah 
la kane bad tang ha kine ki lum ka Ri I lynniewtrep. 1 lynrei 
haba phai sha ka sngi ba plie ia ka District Ihymmai ha 
Garo Hills ruh u Pumo Sangma, u Myntri ka Sorkar India, 
u Chief Minister ka Meghalaya mynnor, u leh kumjuh 

kumha thoh ha ka Meghalaya Guardian kaba 21 tarik u 
Jylliew, Ki ba leh rangbah bad leh trai Ri dei tang kine hi 
ki rangbah san snem (MLA) bad bat ia ki kyrdan Minister 
bad Speaker. Ki MDC ruh ki iadon ha ka jingialang kum 
u CEM bad Chairman ka Garo Hills Autonomous District 
Council, hynrei ym shym ai lad ia ki ban kren, ynnai da ia 
kren ba ki leh kumno ia ki Nokmas bad kiwei ki 
riewrangbah Trai Ri ki Garo. Kim khein briew ne ba ki 
khcin bym iaryngkat kyrdan ba ki long tang kum kita ki 
Second Class Citizen. Ka ba pynpyrkhat na kane ka Hang 
ka long ba kita ki heh bor ne heh kyrdan kiba plie District 
thymmai ha Nongpoh bad ha Bagmara ki dei na ka juh ka 
parti politik. 

Kane kan nym pynsyier mo ia ki Khun ki Hajar ha ki 
por ki ban wan ban jied ia kine kiba hapoh ka Seng 
Kongkress? Ha ka kticn phareng la thoh shai kumne; 

"Why was Garo Hills Autonomous District Council 
(GHADC) completely ignored? The chief Executive 
member (CEM) Mr. K.D.Shira was present and so was 
chairman of the Council, executive member Joylance 
Mornin MLA and a host of Council officials. Yet none 
were given a chance to say even a single word". 

Ka jingkylli kaba u paidbah U kylli ka long ba hapoh 
ka jing synshar ka Kongress haduh ka jingtehsong ia u 
Hynniewtrep ha ka Ri U Hynniewtrep kan long kaba 
skhem bad lah ban shaniah ba kane ka parti ka ieng ha ka 
nongrim ban tehsong ia ka jaitbynriew bad ia baroh u kur 
u kha ha la ka Ri ha kine ki lum Khasi bad Jaintia? Haba 

pliai pat sha kum ine i jing thoh ba pynmih ka kot khubor 
Shillong Mynta ( 1 3 June 1 992 ) te ka wan rah ia ka jingar- 
tatien ba ngin lah ban sah kum ka jait bynriew kaba 
kyrpang. Pule ia ine harum: 

" Ka Ri Bhoi ka dang shu ioh shcn la ka jong ka 
District bad ki dei ka juh hi ka jaitbynriew Khasi. tangba 
shu iapher noh tang ki thain, mynta ka mynsiem isih ia 
la ka jong ka jaitbynriew ka la sdang ban rung hapoh 
jong ki". 

Ka dkhot ( Article) kaba 12 jong ka Sixth Scheduled 
jong ka Konstitushon ka ai ka jingiada kaba kyrjrang ba 
ka District Council kan lah ban khangdong ia ka Dorbar 
thaw ain jong ka jylla . ba lada ki thaw ia kino kino ki am. 
ka District Council kan don ka hok ban peit bniah ba ioh 
kita ki ain thymmai ki ktah ia ki Riti bad Dustur tynrai 
jong ka jaitbynriew. 

Kito kiba thaw ia ka ain bad kum u bah Joy kiba 
iadon bynta ha ka Constituent Assembly ki iohi ia kane 
ka jingdonkam ban pynkup bor da kane ka Article kaba 
12 A. 

Namar ba ka District Council ha kawei ka rukom ka 
long kum kahymnen rangbah ha kajingiadei bad ki Hima 
bad Elaka. L) bah Hoping Stone Lyngdoh u iohi ia kane 
bad u pyrshah bad la pyrshah jur haba la weng noh ia 
kane ka Article kaba 1 2 bad la buh noh da ka Article 1 2 
A. Iohi na kane kumno kito ki rangbah ka APHLC kiba 
leh ia kane ka kam khyllah ba ki kwah ban thorn ia ki Riti 
bad Dustur Synshar ba kyrpang lymba ka bor sorkar ha 

kane ka jylla ba ka khleh lang bad kiwei. Ka HSPDP nga 
juh sngew ba ka khani dei kyrpang ia U Hynniewtrep 
Hyiiniew skum bad nga juh shim ba kane ka HSPDP ka 
mut ha ka kyrteng ka pura ba kadei ka (H) Hynniew, (S) 
Skum (P) People (D) Democratic (P) party bad ba ka dei 
kum ka Hynniew Skum PDP kaba peit kyrpang bad ka 
parti ba kyrpang bad pura u Hynniew Skum u 
Hynniewtrep. 

Hynrei ha ka kwah bor ne ba dung kura ka duk lap 
ba ka shukut hi parti lum kynrum kynram bad Hajong. 
Rabha, Garo bad kiwei kwei ki Riewlum ka Meghalaya 
bad ka dei shisha tang ka H( Hill) S(State) PDC, kum ba 
mynta hi ruh ka HSPDP katei kynram bad kita ki MUPP 
bad Meghalaya Federation. 

Ka por ka ladei ban pyrkhat kumba u Garo ruh u 
pyrkhat ba ha ki kam iap kam im u don ka Garo National 
Council, kaba peitngor bad pahara ba ngi u Hynniewtrep 
ruh ban pynieng kyrpang kawei ka seng ba kyrpang ban 
iatehsong para kur para kha, kaba lait na u khar u kling, la 
u dei u Khar Lum ne Khar Rithor. Ka long kajingiap bad 
ka jingjah burom ba katba kam u khun Khasi Khara ba u 
long uba la kham shai ba umpat nud ne don bor ban seng 
kyrpang la ka Jong ka parti ha Meghalaya, ynnai da ia 
kdew kum ia U Naga bad Mizo. 

Kine ki ieng rangbah ha la ka jait bynriew, bad khlem 
ia kyrsum bad kiwei pat ki riewlum bad ki da paw bad 
ioh hi la ka Jong ka jylla kaba kyrpang bad ba pura. 

Balei ba jot ba pei kat shaba 
tur ha la ka Ri? 


Ha kane kajuk kumba iohi ha la ka ri ym don jingsuk 
shuh. Tang sdang dum ban mih shabar lada ym donkam 
eh, ym don ba smat shuh ban mih. Balei ka pyrthei u khun 
Khasi-Khara ka hiar haduh katne? Ym dei tang ia ii khun 
Khasi Khara hynrei ka pyrlhei baroh kawci imat kumba 
ka la ngam ha ka pop ne ka pap. I laba ngi phai sha la ka 
jaitbynriew ngi shem ba ym dei ba la ngop ne hiar ka 
jinglong bricw ka la ktah ia ka jaitbynriew bad kam iapher 
shuh lada u Khasi u don ha kano kano ka Niam, la ha ka 
Niam Tynrai ne Niam Tre. Niam Khristan ne Niam Hindu 
Ha kane ka jingthoh ngan pyrshang ban thoh shaphang 
kito kiba don ha ia ka Niam la Jong bad kito kiba la kylla 
noh sha ka Niam Khristan. Kiba bun hi ki don ha ka Niam 
Khasi bad Niam KhrisUm ha ki Balang ba pher ba pher. 

Kaba eh ia ki Niam ban bat lakam ia u khun bynriew 
ha kane ka juk ka long ka jingpynwit bad pynbuaid ka 
spah kaba la pyniap ia ka jingiajan ne iadei u briew bad la 
U Nongthaw. Ka niam Khristan kumba la buh nongrim U 
Jisu bad la lalap ki synran jong u, ka julor noh ynda ka 
theh spah u Syiem Roman, u Emperor Constantine. Ynda 
haba u Constantine u la kylla sha ka Niam Roman, ha ka 
400 (Fourth Century) u ai spah ha u Pope Silvester-I bad 
u la pynlong ia u kum u Pope riewspah bad u Dante, u 

nongthoh uba pawnam u la pynkut ia ka jingthoh jong u, 
ka Inferno, da kine ki jingthoh: 

"Alas! Constantine, how much misfortune you 
caused. 

Not by becoming Christian, but by the dowry 
Which the first rich Father accepted from you". 

Ha ka ktien Khasf ka ong kumne-Wow ko 
Constantine haduh katno me la wanrah ia ka jingjot, ym 
dei da kaba me la kylla Khristan, hynrei da kaba me la 
theh spah ha u Phadar, uba la long U Phadar uba riewspah 
nyngkong eh ynda u la pdiang ia kata ka spah. 

(Ia itei i jingthoh la shim na ka sla kaba 1 43 jong ka 
kot In God's Name da u David Yallop ba u la pynmih ha 
ka snem 1 984) 

Haba phai sha la ka Ri ruh ha kane ka juk, khamtam 
ha ka politik bad ka synshar khadar, iohi haduh katno la 
rung ka banisap ka bampong naduh kita kiba bat ia ka bor 
haduh kiba rit ha ki kyrdan haduh kiba heh ha ki kam 
Sorkar. Ha kito ki snem 1975-77 ynda nga la shong thait 
na ka kam Sorkar nga la sdang ban kit kam ban iarap ia 
ka Seng Khasi kum u General Secretary bad nga la neh 
ha kane ka kam haduh u snem 1986. Nga la pynlut por 
ruh ban ia syllok bad ki nongshat nongkhein. la kiba shat 
ba khein te nga la ju iadei kam naduh ba nga dang kham 
khynnah ruh ba ki jong i Meirad ki ju phah donkam bad 
bunsien hi ki da phah rah kiad khyndiat. Ynda nga la san 
nga la rangbah nga shem ruh ba don kiba shait iathuhkhana 
ba haduh katno spah ki ioh hateng hateng na ki bricw 

kiba la pynlaw pynlait na ki daw bah ha ka let ka lait kita 
kiba don spah. Kine kiei kiei ki pynpyrkhat ia nga ban ia 
kren para rangbah kumno ban lait na kum kine kiei kiei. 

Na kane ka liang nga la ioh ban ia syllok bad ki 
riew rangbah kum ki jong u Bah En Nongrum. Ka 
jingsngew ka long ba ka Seng Khasi ka biang kum ka 
nongpynshai ban batai shaphang ki Riti bad Dustur ha 
ka Niam bad ka Rukom bad khamtam ha ka jingiadei u 
briew bad la U Blei bad ia kane ka la lah ban iarap 
khamtam lyngba ki Sengpyni. Hynrei kat kum ka 
lingngeit U Khasi ka shat ka khein te ka long kat kum 
ka sap ba la ai kyrpang U Blei ha uno uno u briew. Kumta 
la ia pyrkhat sani ba kiwei ki riew rangbah bad ha kaba 
kut la ia rai ban seng da ka Seng ki Nongshat Nongkhein 
ban pcit ban khuid ha ka jinglong briew ka akor bad 
burom, ban nym dawa ne buh dor ha ka shat ka khein, 
ban kiar na ka dih ka bam ha ka por ba trei kam ha ka 
shat ka khein bad ban nym pynlong mar khai ne politik 
ia ka shat ka khein. Kane ka la sdang ha ka 1981 bad la 
pynskhem ia ka ha ka snem 1983 bad ha kane ka snem 
la pynher paidbah ia ka lama jong ka Seng Ki Nongshat 
Nongkhein ha Madanriting. Mynta ruh ka dang neh dang 
trei kam,tangba ngam da tip thikna shuh ia ki rukom trei 
kam namar ba ngam ju kham poi shuh sha ki bym da 
khlain shuh kumba dang kham ia samla. 

Ha une u bnai May nga ioh pule ia kawei kajingthoh 
"Ka jingiathuhkhana I Pastor Conville ha Laitumklirah 
Madan Rynghep ha ka 18 March, 2000 (K.IP SYNOD)- 

"KA DUJOK BAD KI RIEWNIAM". Ha kane ka jingthoh 
ba la pynmih ha ka kotkhubor Niam, Ka Jingpyrta Shiteng 
Synia - May, 2000 ka la pynkyndit ia kane ka jingialap 
niam. Ka jingthoh ka long kaba jrong, ngan shu sol 
lyngkot: 

( 1 ) Pastor i la pynkyndit ia u paidbah namar ba "Ba 
bun bah kim shym pyrkhat ba ka Dujok ka ap ia 
ki riewniam hi bad 

(2) Bad ba kim shym khmih lynti ruh ban ioh kum 

kane ka jingkren hapdeng ka Synod kaba bun 
katne katne " 

Haba iohi ne ia shem kumne hateng hateng bun wat 
la ka pynpyrkhat bale! ba ka pyrthei ka hiar ha ka jinglong 
briew man briew bad imat ka dei shisha kumba Ju 
iohsngew ba ia kren ia khana ha ka por ba ki ba ia wan 
iew wan hat ba ki iakren hangtei ha U.P. Mistan ha ka por 
ba ki ia dih sha shwa ba kin leit ki Bus sha ka thain Sepngi. 
Ki shait ia kren ba ka pyrthei ka la jol. kumno kan nym 
Jot. Haba u paidbah ka Ri u la ngam ha ka pap ka sang 
bad u la lapmiet sa tang ha ki kam ba lah ban iarap ia u 
ban lum pisa bad kam pher da kaba bamsap bampong hi 
ruh ym tang ha ki kam pyrthei wat ha ki kam Niam. bad 
haduh ki longing longsem ruh ia rung ka politik. 

Ha ka jingpynkut ia kane ka jingthoh ngan phai sha 
ka pap ka sang kaba u Khasi (kata ia u Khasi uba dang 
bat la ka Niam Khasi) bad ka jingma kaba ap ia u na ka 
liang ka sang ka ma kaba u lah ban ngat lada um kiar na 
ka lalot bad ka khein sting ia ka Tipbriew bad Tipblei. 

Ki tynrai ka Seng Khasi ki don tang saw tylli ki mat 
bad ki long kine harum: 

1 . Ka jingialang u Kur u Klia kat kuni ka jiiigkhein 
kur khcin kha, u Longsliuwa Manshuwa u Khun 
Khasi. 

2. Ka wan long briew ha pyrthei ban kamai ia ka 
Hok. 

3. Ka jinglong Tip-Kur Tip-Kha, Tip-Bricvv bad 
Tip-Blei. 

4. Ka jingngeit ha U Blei. U Trai kynrad. 1) 
Nongthaw U Nongbuh U Balah U Baiai. 

Hynrci ha kine ki sngi la mih ki kynhun ba sngew ba 
la dei ban kyntait noh ne bret noh ia ka Mei lawbci bad 
ban shim jait noh na u Kpa kumba la don kiba la sdang 
mynta ha kane ka juk. Ka pyrkhat ba la pynshongnia ii 
Khasi ka long kumba la shu sot na ine i jingthoh 1 1 Jit 
Roy. 

"Sawang kdar la ki jutang 

Sharai kyndong kyndong ia la ka snam, 

Kyndiah kyndong ha jinglong sang, 
loh ud la Mei lawbei lhawlang. 

Wat pynjaw ummat la Mei lawbei. 

Long pap ha khmat u briew U Blei, 

Ummat Jong ki ka long jingtim, 

Ha ban da u la ki jingim." 

Mynta ngin ia phai noh khyndiat sha ka jingngop u 
Khasi-Khristan. Na kane ka liang ngin ia kren lyngkot 

tang na kawei ka Hang, na ka Hang kawei na ki Shiphew 
Hukum bad sot lyngkot na ka Exsodus na ka lynnong kaba 
XX: 


"Kyninaw ia ka sngi sabbaton bad rakhe 
khuid ia ka"-8 

"Hynriew sngi men trei, bad men leh ia 
ki kam baroh".-9 

"Hynrei ka sngi kaba hynniew ka long ka 
sabbaton ia U Trai 

U Blei jong me: ha kata men ym leh kaei kaei 
ruh ka kam, 

ma me, ne u khun jong me, lymne ka khun jong me, 
lymne u mraw jong me, lymne ka mraw jong me, 
lymne kajingri jong me, lymne u nongwei iiba hapoh 
ka phalor jong me: 

Mynta hadien ba la rung u Syiem Constantine ha ka 
Balang namar ba ha ka Hima Rome la juh rakhe ia ka 
sngi Sunday kum ka sngi shuti, ka sngi ba kyntang jong u 
Lei Sngi (Sunday) ban nym thut ka synshar khadar u 
Constantine u la lum ka Dorbar Niam ki rangbah Balang 
bad ki la ia rai ban pynkylla noh ia ka Sngi U Blei na ka 
sngi Saitjain sha ka Robibar ne Sunday da ka bor bynriew 
pyrshah ia ka hukum ba la ai U Blei lyngba u Moses ha 
lum Sinai. Kane kam long mo ka pop bah (Mortal Sin). 
I'e haei shuh ban dang ioh ia ka jingieit U Blei. 

Ngan nym thoh shuh bad bret ha u Khasi Khasi bad 
Khasi Khristan ban da puson bha, ba ym dei mo na kum 

kine ki jingpyn khein ia ki jutang-blei ba sa poi ka jot ka 
pei ia ka jaitbynriew. 

Ngin ieng da ka Nia bad da ka Jutang kumba la don 
ha la ka Niani bad ka Rukom ba ngi la pdiang ha ka 
lingiadei kum U Briew bad la U Blei kumba ngi la pdiang 
bad la jer la Ihoh ia ngi naduh ba la kha ia ngi ha kane ka 
pyrthei. 


U Tymmen uba da tip U Samla 
uba shu-tharai 

Mawphor 2 I -6-2000 


Ha ka Apphira kaba 8 tarik une u bnai iohi ia ki 
jingthoh bad ki dur ha kaba ki nongmihkhmat ka jylla ki 
nong Meghalaya bad u Lat ka jylla ba ki ieng ha khnial u 
paidbah byllien hangtai ha madan Polo bad kren bad pyrta 
JINGSUK ryngkat bad ki jingrwai-niam. Hynrei kiba bun 
kiba iohi kum ia kine ki jingialang ban wanrahjingiasuk, 
ban pynduh ia u sikret uba ktah ia ka jingkoit Jingkhiah, 
ka pla ba thaw da ki kot plastik bad ki heh ki hain ruh ki 
ia pyrta lang ba ka long kaba longbih. ban pynduh ia ki 
tdem ba mih na ki motor ba la pynlong bih bad kumta ter 
ter hynrei kine baroh ki shu kut ha ki tamasa ka iaid 
proseshon ne jingialang paidbah bad ba paw ban rah-skong 
ia kine kiba la ioh bat ia ka bor kum ki MI.A khamtam. 

Kine baroh kin bteng bad kin pynmyllen ia ki paidbah ka 
Ri Khasi-Jaintia. Ki ban ioh ia ka jingmyntoi kin dei tang 
kito kiba ha ka Bor Sorkar bad kin ioh bat ia ka shuki 
haduh ba kut ita i san snem. 

Haba thoh kumtei la sngew kumba nongthoh te u 
pyrshah ia ka UDR Pule phi u paidbah bad da buh dor ia 
ine i jingthoh ba la mih ha ka 9 tarik ha u Mawphor iba 
pynshai kunine:- "3 kynta hadien ba ka jingpyrta jingsuk 
hiar thma bad wiang ding ki riew kieng atiar ia ka thanat 
Lawmali.... tang 3 kynta jong ka jingialang pyrta jingsuk 
ne "Peace Rally" kaba la shimti da ki Seng Niam, Seng 
Bhalang, ki skul bapher bapher ki hch Sorkar bad ki 
nongtrei sorkar kaba la long ha Polo, hynrci ha ka por 
kumba 7.30 ei ei la don kumba haduh 25 ne 30 ngut ei ei 
ki riew kieng atiar kiba la leit ban hiar thma ia ka Thanat 
ne Police Beat House kaba ha Lawmali ha kaba ki la ioh 
ban rah haduh 6 tylli ki suloi... "Dang shen hi ha iing jong 
I Bah Scott, uwei na ki Minister ka Meghalaya, ha ka por 
ba ki nongialeh kmen ba dei ka sngikha U Minister la leit 
ruh ki bor ban pynjot pynpra ia ka JINGSUK ba ap pahara 
ia ka iing Minister. 

Kine ki jingjia bad ki jingpyrshang ban pynduh ia 
kiei bad ki pynlong jingialang ne kren paidbah kine ki 
heh ki hain ki la bun palat haduh ba u paidbah imat um 
don por shuh ban pyrkhat ne don bor shuh sa ba dung 
kura u khaw. I bah B. B. Lyngdoh kum u riewtymmen te 
im da bun ktien ha kane ki Hang. Balei mo? Ka lah ban 
long ba kum u riewtymmen i la iohi kham jngai ba ka 

Meghalaya kaba ym lah ban pyndep ia bun ki kani ba la 
shu sah teng bym lah ban pyndep ba duna ka jingmih pisa 
ha ka State, u paidbah un sa ngiah. Kane kan ktah ia ka 
jingshaniah u paidbah ia ka UDP. Ha kum kine ki mat ka 
pynkynmaw ia nga ia ka jingleit ha kane ki Minister Jong 
ngi sha Assam ban leit iakren da ka jingieit ban ia pynbcit 
noh ia u pud u sam bad ia ki jaka ba la dep thorn ka Assam, 
ka pynkynmaw kein kumno ki heh jong ngi ki la juh leit 
her kumne sha Assam ynda ki la iohi ba la lynga u paidbah 
bad ka jingleit ka la long noh tang kum ban shu theh 
umpjah ban pynduna ia ka jingkhluit bad jinglynga u paid 
ka Ri. Kine ki rang dajicd ki la leh kumjuh ha ka snem 
1 992. Kane ka khubor ka la mih ha U Rupang ha ka 3 1 -8- 
1992 bad yn shu sot lyngkot kumne harum: 

"Haba peit ia ka jinghiar Jong 1 Bah Hopingstone 
Lyngdoh bad ki jong 1 Bah D. D. Lapang shathie sha rithor 
ban pynbcit bad ki myntri ka Assam ia u pud u sam, ngi 
iohsngewbad ioh ban pule na ki jingthoh ba kajingiakren 
ban ia pynbeit kan long da ka jingieid kan long kum 
shipara bad kine ki khar Assam..." 

Man ka teng ka jia kumtei. Pule sa ia ine i khubor ba 
la mih lai snem mynshuwa ka 1992 iba la thoh ha U 
Apphira ha ka 10-8-1989 bad i la pynmih kumne: 

"Ha ka 17 tarik une u bnai August la don ruh ka 
jingiakynduh u Chief Minister ka Meghalaya bad ka 
Assam ha Guwahati, ka jingpynbeit ka long ban don ka 
Committee kiba tip na kane ka Hang ban peit ia ki pud 
katkum ki jingthoh jingtar bad ban pynphai noh ia ka 

Block One bad Two na Karbi Anglong ka Assam sha 
Meghalaya.... Kumjuh rub u Khun Khasi Khara u pelt 
sha kito ki nongmihkhmat kiba don sha ka Hang pyrshah 

hapoh ka State Assembly Kim dei ban klet ia kajingleh 

be-ijot ia ki briew jong ngi da ka PWD bad ki pulit dang 
shen bad ki ummat jong ki hi ruh lehse kim pat rkliiang. 
La jia aiu ha ka snem 1979 bad ha ka snem 1990 ha ki 
thain Ri Bhoi? Ha ka kotkhubor Pateng Mynta jong ka 9 
tarik u Jymmang 1990 la mih kum kane ka jingthoh, "Ka 
Assam ka la pynjulor ia ka L. P. School Building ba dang 
dep shna shen da ka Mawshamut Development Block ha 
ka Scheme Finance Commission Award.... Kyndit Kyndit 
ha ka 3-5-90 kumba 1 8 ngut ki Assam Police kiba la kieng 
atiar hapoh ka jingialam u SDC bad u OC ki la poi ha 
Umtap hapdeng ka jingkyndit jong ka Shnong baroh 
kawei, ki KHYNNAH SKUL. ki la shu peit ANGNUD ia 

la ka SKUL Ha ka snem 1979 ha u bnai February ki 

briew ha kajuh kane ka jaka.... ki la hap ban phet sha 
Kyrdum na kum kine ki jingiakhih mynba ka Assam ka 
wan pynjulor pynpra ia ka Police Out-Post jong ka 
Meghalaya ha Langpih kumta ki briew ki sah ha ka 
shongsyier." 

Kine ki jingjia ki long kiba la shu sot tang ban ai 
nongmuna ia ka dor jong ka jingleit tur da ka JINGIEID 
hapdeng kajingshah leh be-ijot na kawei kapor sha kawei 
ka por! ! ! Pule pat ia ine i jingthoh ba la shu sot lyngkot na 
ka Kotkhubor Lyngwiardpei kaba 25.6.1985 bad phin 
lyngngoh balei ki Pulit ka Nagaland ki nud ban ia ther bad 

ki pulit ka Assam namar u Naga te urn leit da ka jingieid 
ban iakren bad kata ka Jylla kaba la shu thombor ia ki jaka 
jong ka Nagaland. I jingthoh i long kumne hanim: 

"Ka jingiasiat hapdeng ka Nagaland bad ka Assam 
ha ki thain Golagliat Sub Division ka long kaba shyrkhei 

ha kaba la iap ki pulit Assam Ka Jingkulmar ha kine ki 

khappud hapdeng u Naga bad ka Assam ka la sdang naduh 
ka snem 1945 ha ka por ba thorn da u Naga ia ka Disoi 
Reserve Forest ka Assam..." 

Nga la ju pyrkhat balei ka jaitbynriew la jong ka hiar 
hadiih katne hapdeng ka jinghikai ka Niam Khasi ban 
kamai ia ka HOK bad long kiba Tip-Biei bad Tip-Brievv 
bad kiba don ha ki Balang hapdeng ka jingngeit ha 1 1 
Khrist kum ki Klrristan ba ki ruh ki nohrem kumba pynshai 
I Pastor Cunville kumba la pynmih ha kotkhubor niam 
"Ka Jingpyrta Shiteng Synnia" u bnai May jong kane ka 
snem. Yn shu sot lyngkot kumne harum: 

"I Pastor haba i la pule ia katci ka mat, bun bah u 
paidbali Klinstan u la shu peit seh,... namar ba ( 1 ) Bunbali 
kim shym pyrkhat ba ka Dujok ka ap ia ki riewniam hi 
bad (2) Ba kim shym khmih lynti ruh ban ioh kum kane 
ka jingkren hapdeng ka Synod kaba bun briew katne 
katne...." 

U Khasi ha la ka niam u ngeit ba ia u Khun bynnew 
hi ruh bun jait la thaw bad "La Niam la Rukom ki da don. 
I'u Nongthaw ban iaroh. "Ka Dujok ne Nurok ka Ksew' 
bad ka Dwar U Blei ne ka Bneng un ioh kawei na ki kum 
ka Nongkylliang bad ngi dei ban ngeit bad ka shongnia 

ban ong ba "Pleng ka dei ma nga kcin ban iaid da ba biang 
ka sngi, u bnai ka snem ba ngan ioh diang la ka 
Nongkylliang" kaba bha ne kaba sniew. Ngi dei ban ki'en 
baba shai ban bha la ka jaitbynriew la ngi don ha kano 
kano ka niam. Ngin ia sngap ia baroh ki Riewtymmen 
bad ki Riewniam. la kaba dei ngin ia bat bad da pyrkhat- 
ia kaba lait ngin ia kyntait. 

Ngan pynkut noh da kaba pashat sa tang kawei ka 
jingthoh ban ia buhdor u paid ka Ri, shaphang kumno ba 
''Nangkiew Tiilop ki MLA nang kyrthat ki Nonghikai" ba 
la pynmih ha u Mawphor ha ka 6 tarik une u bnai: Kaba 
shu sot lyngkot ka long kumne harum: 

"Haba ngi peit ia kinc ki sngi ba la Icit ngi shem ba 
katba nangwan ki Sorkar bapher bapher katta ki dang ialeh 
ban pyiikiew ia ki tulop jong ki Myntri haduh u C. M. 
haduh ki Myntri jong u kiba long niynta . . . hynrei khlem 
da pyrkhat ia kiwei pat ki jingleh jong ka ka la 
nangpyntroin ia kiwei pat ki tnat treikam jong ka Sorkar 
ha ka jingkyntiew ia ka roi ka par. khaii pateng, jingnang 
jingstad . . . 

"Kumno pat ka Sorkar ka pyrkhat shaphang ki 
nonghikai ki ban ioh ia ka tulop shibnai ki hap ban inih 
sha surok ban ia hylla bad ia pyrta ..." 

"Ki Seng bhalang ruh kim ju ong ei ei. Wat ki 
nonghikai ruh kim nad kren pyrshah ia kane ka 
jingpynkiew tulop kput ki MLA ki Minister. Ym ong ba 
ki MLA, ki Minister kim dei ban kiew tulop hynrei ban 
don u pud bad ka jingpyrkhat sngewlem ia kiwei ..." 

Ha kaba kut yn ai khublei ia ki Minister bad ki heh 
ki bain kane ka Shnong ki Nong Meghalaya kiba bat ia ka 
bor sorkar ban da kynmaw lem ia kine ki nonghikai ha ki 
skul bad ia kiwei kiwei kiba shah Ichbein kum kito ha ka 
State Transport no MTC ha la ka Ri Khasi bad Ri Pnar. 

"Ri Khasi, Ri Khasi nga ieit ia pha 
Ka Ri kaba ieit uba rim uba jah; 

Ki tymmen mynhyndai la ngam iohi shuh 
Jingkynmaw ia ki kan ym dull." 


Ha ka rukom bad kumno mo ha 
ka jong kiwei pat? 

Mawphor 23 tank Risavv 
(Sngi Balang) 1996 


La dei ban da kham iangam jylliew baiei ba la troin 
palat ka Jaidbynriew na ka liang ka akor ka burom, ka 
tipbriew tip blei, ka ioh ka kot kaba khyllah ba la shem ba 
hapdeng kajingtuid ka spah ha ka ri jong ngi bad napdeng 
u Trai Ri Hynniewtrep la bun uba duk palat bad tang 5 ne 
10 na ka shispah pat de u da kit spah u da kit hajar ba um 
lah shuh ban lum!!! Na kane kajinglong khyllah la mih 
bun ki jingsniew la mih sa tang ka jingsniew suda ba la 
bun sa tang ka tuh ka shohnoh haduh ba la jyllei ka tyrut 

ka smer. Kine ki jingsniew ym tip haduh katno kin ktah ia 
ka Lawei ka Duwar u Blei ne ka bneng lane ia ka dujok 
ne ka nurok ka ksew? Hynrei hangne ha pyrthei te ka la 
ktah haduh ia ka jinglong rangbah ka jingshlur ka 
jaidbynriew lajong. Ka Jaidbynriew Khasi kaba dap da 
ka jingtieng eit suda bad kaba la shu pyrta shla sa tang ia 
kita ki jingma. Ha ka Jaidbynriew la khlain la phuhmut 
sa tang ki heh spah ba ki la lum ka long da ka tuh ne ka 
bamsap, la jyllei sa tang kita ki ialang paidbah lum 
synniang ha ka kyrteng ka ban ia bha lang ne ha ka kyrteng 
ki kam niam haduh ba ngim don por shuh ban trei la ki 
kam ha la iing la sem ne ha la dong, ne ha la ki shnong 
bad ki Hima. Ngi la klet bad khein sting lut ia la ki jong 
bad ia la ki jinglong kyrpang ha la ka ri bad ia la ka rukom 
Khasi. Haba la khein berong la ka jong ka iing ha kaba 
kut ka kut ha ka "Beh Dkhar" kaba khlem pud ban da 
pyrkhat ha ka iadie ia thied kan pynjot kumno, na kawei 
ka liang ngim lah ban kiar na ka liang ka shongkha khleh 
bad na kata ka liang pat ia u shongkha dkhar uba bha bad 
khamtam ia ki khun jong ki kiba bha ngi burom bad 
shaniah tylli, ha kito kiba la iadon ha ka rukom ngeit blei 
ban dem ban nguh blei katkum ka rukom kine ki niam 
dkhar ne phareng te kim lah kiar pura kumba kito kiba 
iangat bad ki niam Hindu ban kiar na ka dohmasi, bad ki 
Musulman ban kiar na ka dohsniang bad kito kiba don ha 
ki balang ba wan na shabar ban kdup ryngkat bad dkhar 
bad sahep lada iadon ha kajuh ka Balang kum para bangeit. 

Lada phi da pyrkhat jylliew yn shem ba ka jingtlot 

l)ad ka bih jingpang kam dei eh ka Hang ka niam, ba lada 
dei kumta hi ruh tang khyndiat eh. Hynrei ka dei na ka 
jingsngew ba ia kiei kiei ki bynta ka pyrkhat ka pyrdain 
ha la ka rukom (Kolshor ne Deiti) kim don dor shuh bad 
ngi la thap poi haduh u pud ban lehrain ban bat la ka jong. 
Hynrei lada phaidien bad ia pyrshang ia kata ka kolshor 
ne rukom pyrkhat ban buh nongrim ia la ka jaidbynriew 
bad la ka rukom ha la ka kolshor ne deiti la Jong yn shem 
ba bun kiei kiei kiba la dep pyrkhat bad buh nongrim u 
Khun Kliasi Khara, u dohlieh uba ngi la ju thung bad thung 
syiem ym tang ha ka synshar khaddar hynrei haduh ki 
niam ki rukom u dang sdang pyrkhat. Kum ka jingpynshai 
yn shu ai lyngkot khyndiat ia kine ki symboh pyrkhat ba 
phin da ia buh dor ban skhem hangne ha pyrthei bad haduh 
lawei. 

U BLEI KA BLEI ONG U KHASl : 

Kane ka rukom pyrkhat u Khasi kaba ki para ruh ki 
leh lyngngoh bad sngewrem ban ioh sngew ne pdiang! 
Hynrei mynta ha ri phareng ka la mih ka pyrkhat thymmai 
ba kaj ingong ia u Nongbuh Nongthaw da ka kyntien "I I 
Blei Ka Blei" ka long kaba don ka nongrim haba kren 
kumta ki pynshongnongrim ia kane na kiei kiei kiba la 
thoh ha ka Bible ne kumba ju ong ka ktien u Blei. Katkum 
ka Jingthoh ba la mih ha ka Times of India 27 laiong. 
1984. Ki riew pyrkhat niam napdeng ki longkmie ka 
Balang Presbyterian ha Scotland ki ong ba ka Kyntien 
"Blei" kam mut eh tang ban ong "U Blei" hynrei na ka 
jingshisha bun kiei kiei kiba paw na ka Bible shaphang 

ka kyntien "Blei" ka biang ha ka jinglong u Khun Bynriew 
ban pyndonkam da kaba ong "Ka Blei". Ha ka ktien 
phareng kumba la sot na katei ka Kotkhubor Times of 
India ka thoh kumne:- 
OF DIVINITY AND FEMINITY : 

"God is not neccessarily male says a report prepared 
by a woman’s group in the Presbyterian Church, says A. 
P. from Edinburgh. 

In fact the characteristic attributed to God in the Bible 
resembles "Every thing that is best in the female way of 
being human". ■ 

KUM U KPA KUMTA KA KHUN : 

Haba pyrkhat ha kawei ka bang la sngew kumba u 
Hynniewtrep um roi ha ka kamai ka kajih bad um nch ka 
spah ba long nonglum nonglang ka Khun kynthei bad ba 
shim jait na ka kmie, hynrei ha ka pyrthei ba la shai ha ki 
ri baheh ba khi'aw ha ki thain sepngi ki shem kane ka ban 
shu kren lyngkut kyllum kumne ba bcit ban kynnoh ba 
bakla ki nongrim la jong kam long kaba biang. la kane la 
kren ha America ka Ri kaba riewspah tarn mynta ha ka 
pyrthei kumba la pynmih da ka jingthoh ha ka kotkhubor 
SPAN na America kaba la pynshai ba mynwei ki khun 
kynthei ki shu bud ia ka dienjat jong ka kmie. Mynta kine 
ki khun kynthei ki thaw la ka lad ka lynti ban kamai ne 
ban bud ia ki dienjat jong u Kpa. La bun ki kynthei mynta 
kiba la shimti da ma ki ban pyniaid ia ki kam jong ki kpa 
ha ki kam kiba heh bad radbah. Ki heh jong ki Company 
kiba heh ki la kham bun kiba aiti pateng noh ha ki khun 

kynthei ha ka jaka ki khun shynrang. Ha ka klien phareng 
kumba la mih ha ka kot SPAN America kaba ha u bnai 
May 1984 ka thoh kumne harum ha ka kticn phareng;- 

" Yesterday's idea! daughter followed in her mother's 
footsteps. Today she cither charts her own course or 
follows in her father's footsteps. Daughters arc suddenly 
minding the fathers' business. The heads of several 
American Companies have selected the daughters as their 
successors often in preference to their sons." 

Kitei ki dei tang ar lylli ki nongmuna hapdeng kiba 
bun jingpyrkhat na kane ka liang kum ha Sweden la shem 
mynta ba ki ju shimjail bcit na u Kpa hynrei ki shem ba 
kane kam da biang ha ka imlang sahlang, khamtam haba 
Ichbein u kpa bad kumta da ka ain la shah ia ka kmic ban 
ai jait ia ki kltun na la ka jait kmie. Ta dei ban da kham 
ngam jylliew ban nym shu ia khar kyrkieh ia ka rukom 
jong kiwei. 

Ha kine ki sngi Balang ki ban wan yn pyrshang ia ka 
jingthoh ban iasyllok lang ba phi ki nongpuie ki para kur 
ki para kha ba haduh katno la jrong ka jaidbynriew bad ki 
longiing longscm na ki jingkhein sting ia la ki rukom 
katkum la ka Deiti ne Kolshor. Bad ba la shu ia tare palat 
ia ka rukom imlang sahlang u dkhar bad u phareng. Ka 
dei ruh ha kum kine ki thong ba ki nongshat ki nongkhein 
ba kin da pyrkhat bad da khnong ban khuid ban suba la 
kur la kha bad ba yn bha la ka ri bad Jaidbynriew. Kumjuh 
ruh ban da ngam jylliew na ka liang ki Balang ha ki bynta 
ka Theology ha ka jingiadei ka niam bad ka kolshor ban 

peil ba khamtani ha kane ka lalot spah lymba ki kam 
politik bad haduh ki kam bhalang ba kan nym pyntroin ia 
u briew, naduh ha ki kam iing bad kam bar. 


Ka Dor Tong Ka Ksan Ryngiew 
bad ka KSU 

Mawphor 13-12-2000 


Ka Mawphor ha ka 9 tarik jong une u bnai ka thoh 
ba, "Ha ka jingkren u samla Paul Lyngdoh, President ka 
seng kmie KSU u la ong ba jaidbynriew kumba iohi ha 
kine ki sngi ka long ka jaidbynriew kaba bun da ki nongdie 
kaba mut ba baroh ki paid kynthup naduh ki nongialam, 
ki bor District Council haduh ki riew niadan naduh ki 
tymmen, rangbah bad samla ki long ki briew kiba kloi 
ban die ia la ka jaidbynriew da kaba die ia ki jaka puta, ki 
mar khyndew haduh ka jingkloi ban die ia la ka met tang 
ban ioh pisa ... U la ong ba kine ki nongialam ki dei ki 
daw bah daw san ba pynduh ia kiba la pynsahdien . . . 
namar ba ia ka pisa u paidbah la pharia bad pynlut phut 
ha ki sngewbha shimet, 

Kitei ki jingkren bad pynshai ka KSU ki long kiba 
dei bad ki mat ba la kdew u Bah Paul Lyngdoh bad kiwei 
ki nongialam KSU ki dei ki kyntien ba la pynshai bad 

lada u paidbah urn shu iap bieit katba tan kine ki nongialam 
bad ki heh spah um da la poi haduh une u pud ba baba 
peit ia ka sor Shillong le ba la bun than ki kali Maruti, ki 
Jeep, bad kiwei kiwei te ka paw ba ka spah. lada la biang 
ka jingsam te um dei ban don shuh uta uba duk. Kumno 
yn ong ba ka Ri Khasi ka dei kaba haba ka dei ka ri ha 
kaba ki nong Meghalaya ki lah ban thied kali thymmai 1 1 
ne 12 tylli man ka sngi! Ban ia pyntreikam hit ia ki mat 
ba la pyinshai ha ka jingialang ka KSU ha Mawkyrwal to 
kam shongnia ban ong ba dei ban pyntreikam hit. 

Ka jingkylli ka long ba na kano ka thong yn ia .sdaiig 
bad nangta yn sa nangiatur ter ter. Dei ban sdang na ka 
thong kaba long ka daw bah bad kaba ai sboh ia ka jingjot 
bad kaba la wanrah ia ka bamsap bampong da kine ki 
nongialam. Lada u paidbah um lalot khlem akor ha ka 
bamsih. khamtam ha ki por elekshon ki nongialam ha ka 
District Council ne ha ka Assembly kum ki MDC bad 
MLA kin nym ioh lad ban ia bamsap palat. Kynmaw ba 
dei ka BAMSIH hapdeng kiba bun ki paidbah ba sa plie 
lynti bad suk bad kylhiid ka lynti BAMSAP ki nongialam. 
Mano ba jied bad ba donkti bad don hok ban jied ha ka 
sngi elekshon sha ka District Council ne sha ka Assembly 
dei hi kine ki paidbah kiba ud ia ka jingshah lehbein. blaba 
ki matlah ki lalot bad ki shu bud matlali ha ka ioh ei ka 
bam ka dih bad la shu ia thait ha ka jingiashad ka iakmen 
ha i shi sngi ka elekshon khlem pyrkhat ba kine ki MLA 
ki MDC kin trei kumno baroh san (5) snem ba kin bat ia 
ki bor Minister, CEM ne EM te ba ka jaidbynriew ka ngat 

ha ka apot ban shad ha ka shisngi bad pynbud da ka iam 
rem baroh san (5) snem. Naniar kat kum ka ain ym don 
lynti kaba suk ban plie noh ia u MLA ne MDC lada shem 
ba um trei kam kumba u la kiilar bad shu bit shu biang 
tang ha ka kren ieit bad pynbun ki kular. Mynta lei lei 
lada lum tang ia ki kular shaphang ka ioh ka kot bad ka 
suk ka sain ba ki kular man ka janmiet lymba ka 
Doordarshan (Telibishon) naduh u Lat ka jylla haduh u 
Myntri Rangbah bad bun napdeng ki MLA bad MDC te 
la kdang hi pdik khlem khaw bad thiang ki jingdih khlem 
shini. La tip lut tangba yn ia Icit shano pat namar tang 
dum ban mih leit kai ne pyndep kam lada ym da donkam 
te la tieng bad ym don jingshngain. 

Ym biang shuh ka ioh ka kot bad lada iohi shiteng 
shiliang ruh ym ioh shuh ha ka por ba dei ban ioh. la ka 
tulop sorkar ba dei ban ioh ia kata ka paila tarik, ym dei 
tang ba ka slem tang ha ka tarik hynrei mynta la don ki 
jaid kam sorkar kiba pynap haduh ar ne lai bnai kumba 
long kiba bun ki nonghikai skill kiba iohsngew ba ki ud 
man ka por bad kumba ud kito kiba ha ka State Transport 
ha kine ki bnai. Ki pulit ha bun ki Ophis kim dap pisa ban 
siew tang ia ki bill telephone bad bai petrol ba pyndonkam 
ki kali pulit ka sorkar. Hynrei ym ju iohsngew ba shitom 
kine ki heh ki hain ha ki shuki MLA ne MDC. Ban 
pynskhem ia la ki shuki ia la ka k im ki dei ban pyrkhat 
tang kumno ban nym duna ha ka iing ki MLA ne MDC ha 
Assembly ne District Council ba kin nym duna na ka 31 
ngut ha ka Assembly ba don 60 ngut ki MLA bad duna ia 

ka 16 ngut ha ka District Council ba ki la'dep jied hi ki 
paidbah ha kaba u paidbah u la dep jied 30 ngut ki MDC. 
Dang ha kane ka 9 tarik unc u bnai mih i dur ba batai da 
ka dur ba kumno, "Hiar 2 ki EM ka KHADC ban kyndang 
ia ka tala Ophis Syiem Maharam." Hangne iohi shai ba 
uta u Khun u Hajar uba dang katto katnc por mynshuwa u 
kyrhuh klila bad da khangtala namar ba u pyrshah ia kane 
ka rukom pynsangeh treikain ia ki Syiem ha Ri Khasi 
namar ka ain Thung Syiem ba thaw kine ki Babu Sahep 
MLA bad MDC ka la pynhiar ia kine ki nongsynshar I'rai 
Ri kumba la buh ha ka Riti bad Dustur la Jong. Ngi la Ju 
iohsngew kumno u paidbah u la iakmcn ba la laitluid ba 
la ioh Independent bad ia baroh ia ka Mei India, ka bym 
dei ka kmie ba da pun bad pynheh pynsan bad kaba lah 
ban shu ong ba ka long tang kum ka thana Meikha no 
Niakha. Ha ka Geography bad ha ka Politik hapoh ka 
Constitution te ngi hap bad la pdiang kum ki bynta kiwei 
ki nong India. Hynrei ha ka snam bad ka khyndew ha ki 
sawdong pud ka Bri u Hynniewskum u Hynniewtrep ngi 
long kyipang kumba u Blei U Nongbuh Nongthaw u la 
sam bynta buh bynta hi ma U. Dei halor kane ka Hok 
tynrai ba ki Jong u Kiang Nongbah bad Tirot Singh ki la 
aiti ia lade haduh ba kin da khlad noh na kane ka pyrthei 
halor u dieng phasi ne jail ne patok kumba khlad u Tirot 
Sing ha ka patok ha Dhaka. 

Kine ki dei ki jingshisha ba u paidbah u dei ban da 
buh dor ia kine ki nongmihkhmat kiba ki trei borbah 
kumba da ki ain thaw bynriew bad kiba teng teng ki ktah 

ia ki nongrim ba la buh u Ni u Kong naduh ki por kiba 
mynshuwa. la kane u Khasi um del ban klet bad kynmaw 
bha khamtam ha ki por Elekshon ban lail na ka rkhie tahoh 
bad shad kynthih ha ka shisngi sa iam bad kaba shu kut 
ha ka kyrthat baroh san (5) snem ba kmen ia ka shad bad 
ka ioh bam bang bam thiang ha ka shisngi, ba ioh ha ka 
sngi elekshon. 

Ha kane ka pali mynta lei lei te ym don shuh kata ka 
jingkynjah ba la bun kita ki rali (Rally) ban ia iaid paidbah 
ban biang ki dawai ha Hospital, wat la ym don ki 
nongmihkhmat kiba don por ne sa salia ban leit peit ia 
kine ki hospital khamtam kum ia ka T. B. Hospital ia kiba 
pang-swai. Hangno kin don por ban ia pyrkhat pat ban 
pynbiang kumno ia ka jingmih bad jingpynlut ia ka pisa 
sorkar namar ba ki hap ban ia her sha Mizoram ban ia leit 
pan jingmut lem shaphang kata ka Inner-Line bad kumta 
ter ter. Hynrei ia ka pei ka pla pisa ha ka jingpynlut'ha 
kine ki kam pynsngewbha nc pynbuaid paidbah te kim ju 
don por. Lada don kam ban kham pynbun ki MLA ha ka 
iingdorbar ban nym kyllon ka sorkar te ban thung sa amgut 
ki Minister ruh mar mar lah ban thung bad ia ka pisa te 
kin sa nangpyrkhat bad pyrkhat kyrkieh ban pynbiang, 
ban nym khih ki shuki jong ki ha Assembly. Ka long kaba 
donkam ia ki sengbhalang ban buddien bad pynshai ba 
haduh katno ha bun ki kam ba kine kiba bat bor ki pynlut 
bad haduh katno bad kita ki jingpynlut ki dei ban tei ia ka 
ioh ka kot jong uba bun uba lang bad na ka bynta ka 
jingbha jong ka Ri. 

Nangne shakhmat kumba ka Mima Mylliem riih inynta 
ka Lum dorbar bad ka dorbar paidbah kan ia shong lia kane 
ka 1 2 tarik ha Mawkhar ban ia kren shaphang ka jingpynneh 
bad pynkhlain ia la ki riti bad dustur. Namar ia kane ngan 
shu ai nongmuna lang ia iwei i jingjia ba nga la ioh ban ia 
buddien ba ki rangbah ka Nongjri ha ki por ba thung ia u 
Sordar ka Elaka namai' kawei ka kyndon kaba pyni ia ka 
jingthrang kine ki MDC te iohi shai na kawei ka dkhot ka 
Sanad ba pynskJiem ia ka jinglong Sordar. Kane ka dkhot 
jong ka Sanad ka ong bad teh ia ki kti u Sordar ba u dei ban 
pyniaid ia ka Elaka Nongjri katkum ki kyndon ba thaw ka 
District ne ba la thaw ka District Council, hynrei lada ki 
kam ba ka District kant pat shym la lali ban thaw bad 
pynlong ain kin nang pyntrei kain katkum la ki Riti bad 
Dustur haduh ban da ioh da kita ki ain ba thaw ka Council. 
Lada ki Nongjri ki la shu pdiang matlah te tip kin dang ini 
shuli mo kum kita ki Trai Ri bad la ki Riti bad Dustur kumba 
la buh ki Ni ki Kong. 

1 labapynshong nia na kum kine ki jingjia ka nongrim 
bad ki mawnongrim ki dei ki ban long ki maw kiba bha 
bad skhem bad halor kata ka nongrim yn sa tei ia kiei kiei 
baroh ki jingdonkam ban neh ka jaidbynriew da ka 
jingkhlain bad da ka burom. Khlem kane. kine ki 
jingialang kin kut ha ki kam lum pisa bad ia ki katto katne 
ban pynlchreh ban plie ia ka lynti bad bha ynda la iatur 
ban long MLA ne MDC. Ki dei ban sdang bad pyndep 
shuwa kumno ba u paidbah un sngewthuh ia kiba kumno 
un jied bad kiba ka jinglong Jong ki kiba kumno. 

Wat pynlong bula ia la U Nongthaw 
ha ka Tipblei Tipbriew 

Mawplior 1-4-1999 


Ha kine ki por clekshon namar ba ki nongialeh ialur 
ki dei kiba ioh ba kot bad kiba la kham rangbah bad ba ha 
ka politik iohi ia ka biria ka thok ka lhak ban ia khroh 
nongkyrshan lymba ki jingthoh bad ki jingialap madan 
ialap paidbah bad jingiaroh ialade bad thad ia ka jingduna 
kiwei te, iohi ia ka jingkiew bad khamtam ha ka jinghiar 
ka longbriew ha ka tipblei tipbriew. Ha kajuh ka por ngi 
iohi ia ka jingroi ki seng bad ki balang niam bapher bapher 
nalor kiba la juh treikam ha ka Ri ba ki la roi bun tylli. 
Hapdeng ka jingtrei ki niam bapher bapher bad ba la bun 
tylli la dei ban kyrmen ba ka akor longbriew kan bha ne 
kham hok bad ka shongsuk shongsain kan shongnongrim 
ha ki dong ki shnong ha kito kiba ngeit ha kano kano ka 
niam, namar baroh ki niam ki hikai ia ka ban nym lalot ia 
ka MYNTA ba ioh duh ia ka LA WEI ka ban nymkut shuh. 
Lada pynshongnia ha kine ki dur bad haba iohi ia ki rukom 
pyrkhat ba ki kem ding na kawei ka por sha kawei ka por, 
te la dei ban kham pynshongnia ia ka. Tipblei bad tipbriew 
ha ka jingim u khun bynriew bad khamtam ha ki kam 
pyrthei ha ka synshar khadar ne politik kaba ktah ia uba 
bun uba lang ha ka jaitbynriew. Kumba shu kylli lyngkot 
ka long ban kylli ba ka NIAM ka dei kaei? 

Ngan shu sot lyngkot na ine iwei i jingthoh na u 
Mawphor (25 Lber ha ka sla kaba ar bad ka kyrteiig ka 
jingthoh ba kylli, "Shano ka Jaitbynriew kan poi" ine i 
jingthoh iba la ktik ia nga ban pynshongnia i long kuinne 
harum: 

"Kaba nyngkong. ka RSS, lyngba kine ki ingkhong 
shalyngmat ka phah wad bad wer ia ki khynnah samla 
shynrang bad khamtam eh ia ki kynthei ban ai jingpulc, 
ki kynja training bad hikai ruh ia l:i rukom pyrkhat pyrdain 
Jong ngi ki Khasi ban pyniahap bad ka rukom pyrkhat ki 

Hindu ha India Kaba kham isaitmet ka long ba ha 

Umniuh Tmar ki ai jinghikai kum ki Jingkilan-met 
(Martial Arts) mynmiet bad mynstep. ha kaba sdang bad 
pynkut ruh da kinc ki kynticn. "JAl SHRl RAM." 

Kum kine ki kliubor ha kum kine ki por ba dang khluit 
ka politik te kam long kaba bha. Hangne iohi kumno ka 
jingia khleh ka Niam bad ka kam pyrthei ka lah ban ialam 
bakla. Na kawei ka liang ka jingkylli ka long lada kita ki 
nong Umniuh-Tmar ki dei kiba la kylla Hindu te ki dei 
hok bad don hok hi ban pyndonkam ia ki kyntien NIAM 
ba ki pynkut bad pynsdang ia la ka kam da kaba ki pyrta 
JAl SHR! RAM. Ki don ka hok ban leh kumta kumba kito 
kiba don ne la don ha kiwei pat ki Niam ki don la ki kyntien 
niam ban pyrta ne duwai blei. U Muslim u pyrta naduh 
mynsiem 'ALLAH O AKBAR. 'ki Kristan ki ong ha 'U 
KPA U KHUN BAD U MYNSIEM BAKHl IID' bad pynkut 
da ka ktien 'Amen.' Ki don ka hok ban pyndonkam ia 
kum kita ki kyntien-blei katkum la ka niam ba ki la pdiang. 

Hynrei ka long kaba bakla kein lada kito kiba dang bat la 
ka Niam Khasi ban pyndonkam da kita ki kyntien niam 
Hindu ba ka long noh kumba ki la pdiang ba ka NIAM 
KlJASl ka dei hi kajuh kum ka niam Hindu bad ka 
pynbyrsieh ia la ka niam. Ka Niam Khasi te la ka Niam 
Khasi. Baroh ki long na ka maia jong U juh hi U Nongthavv 
(U Blei). Ki jaitbynriew kiba don bad bat skhem la ka 
NIAM TYNRAl ne bat hok haba ki pdiang thymmai ia 
kano kano kawei pat kim bit kim biang hok lada ki shu 
kut ha ka tynneng targ na ka bynta ka rong bad ka buroin 
ha pyrthei khlem salia ia ka lawei. Ki Jews ne ki khun 
Israel kiba la wan phetwir sha India bad la sah bun spah 
snem ki long kiba bat skhem ia la ka NIAM bad ka 
RUKOM haduh ba kin da leit phai biang sha Israel. Peit 
kum ki Parsi kiba bat skhem la ka NIAM bad ka RUKOM. 
KA NIAM ka niam tynrai naduh ba ki wan phetwir na 
Persia ynda la thorn da ka thma da ki Arab kiba ialeh ruh 
ban pynkylla ia kito ki briew ha ki ri ba jop ma ki ban 
pynkylla sha ka Niam Musulman. Ki Parsi ki la don da ki 
hajar snem ha India hynrei kim shym pynbyrsieh ia la ka 
Niam ka Rukom Parsi la ka jong ne ban pynsngewbha ia 
ki Syiem Musulman ne Syiem Hindu. Ka Persia ka dei ka 
Ri kaba la rim bah bad ba la pynkylla kyrteng noh sha ka 
kyrteng IRAN. Ba ka Jaitbynriew kan neh bad ban sah ka 
jingiatylli bad ka Tipblei ryngkat ka Tipbriew, wat 
pynbyrsieh ia la ka Niam (la phi don ha kano kano ka 
niam), da kaba ha teng teng da kaba thep la la ka jong ka 
NIAM ha ka bymi jot jong kiwei, wat ia ka byniksiar ruh 

ynnai ho. Kine ki rukom khein sting ia la ka Niam ka 
vvanrah ia ka jingiapait ha kajuh ka jaitbyiiriew ynda kata 
ka jaitbynriew ka la pdiang ruh ia kiwei ki jail niam. Shim 
ia kano kano ka Niam kum ka Rympei ka jingngeit ha 
kaba phin shet phin tiew ba phin bam da ki jingbam ban 
lei ia la ka met bad ka mynsiem kaba khuid bad koit bad 
khiah, ban tei ia ka tipbriew tipblci bad nangta ban mih 
ban leit trei leit ktah da ka burom. bad kiwei pat ki kur ki 
kha ha ka khaii pateng, ne kam synshar ne kam bylla ban 
leit trei ha iing kiwei pat da ka mynsiem kaba khuid. Kan 
long da ka jingtipbriew tipblei haduh ki kam synshar 
khadar bad kumta kein ban neh ka jingiatylli kum ka 
jaitbynriew ban lait na ka jingthom kiwei pat na kiwei pat 
ki Ri (foreigner) kita ki MYNDER, ne kiwei pat ki District 
ne ki jylla shabar ka United KJiasi and Jaintia Hills District 
(Bri Hynniewtrep) kita ki (outsider). Ngin da thew kein 
ban lah ban pyniapher ia la u Kur u Kha bad kita kiwei 
pat ki Khar ki Kling la ki dei kita ki para nong India, ne 
nong Meghalaya ne kita ki PARARIEWLUM ba na shabar 
ki Ri Khasi. 

Ka NI AM hi ka dei ka bynta jong ka jingim u BRIEW 
ha kajingiadei bad la u NONGTHAW, UBA DEI U BEEl. 
Ha ka jingpynshongnia u Khasi ka wan ha kane ka 
nongrim pjTkhat. U Khasi u pyndonkam ia kine ki kyntien, 
"KA NIAM IING.' Kaba phylla na kane ka liang ka long 
ba u Khasi um ju don kano kano ka jingai jingknia ha U 
BLEI. Ki jingai knia ha ki jinglehniam ki iasoh bad ki Lei 
Ing ki Lei Sem, ki Lei Spah 'Lei Synshar Khadar bad kumta 

ter ter. Kane ka bynta ka long ba dang dei ban ia pynshai 
da kito kiba kham shai khmat. Ha u Blei ka kut ha ka 
duwai ka phirat. Kajingiadei jong u briew bad U BLEI ka 
long kaba shimet hapdeng u briew bad la U NONGTHAW 
UBA U BLEI bad kiba tip ia kaei ba ki la dep ka dei tang 
ma u hi marwei bad u briew marwei kum u 
NONGSHAHTHAW. Ia ki niam baroh la pynshong 
nongrim ba la sam bynta hi IJ Blei kuniba u Khasi u ong 
kat kum ka JUTANG ba la don naduh nyngkong ka sngi 
lyngba ki Khanatang bad la iathiih pateng la pateng. 
Kumba kiwei pat ruh ki kren bad ba la lah ban buh ia kine 
kiei kiei kuniba la ai da kaba la thoh. Ki Hindu ki don 
kita ki Kyntien Blei ba la buh ha ki kot niam jong ki kum 
ka Vedas, Bhagavat Gita bad kiwei kiwei . Kumjuh 
shaphang u Moses uba ki Kristan ki ngeit u la iakynduh 
bad iakren bad la U Blei ha lum Sinai bad u ioh ia kita ki 
Shiphew Hukum ba la buh ha ka Kotbah Bible ba ki 
pdiang kum ka ktien U Blei. Ka jingngcit ka pher na kawci 
ka niam ha kawei ka niam, ia kata ngim dei ban lulia 
namar ka dei ka hok kita ki para-bangeit ban sumar ban 
rakhe la ka jong ka jong ka Hok. 

Kaba dei ban pyrkhat shaphang ka Niam bad kajaka 
jong ka ban iarap ia uta uba ngeit bad la U Nongthaw ka 
long ha kum kine ki jingpa.shat jingmut u I. A. Richards 
U pynshai kein ba katba ka Niam ha kajingiaiap jong ka 
ia u briew ha ka JINGIADEI BAD U BLEI ka kut tang ha 
ka jingialum lang ban ia knia ne ia duwai kum ha ki phur 
ne ki Synod ne kita ki Yatra bad shu pyndep ha kita ki 

kiiia paidbah ne duwai paidbah da ki para jait parakhong 
ne wanrah na bar da ki Sahep ne dkhar ka kiit bunsien ha 
ka Rong bad lada kata ka jingngeit la shu pdiang tang 
naniar ba tieng ne ba la pyntian kiwei pat ka kut noh ka 
biria. Uno uno uba Tipblei uba da lade u shai ha ka 
jingiadei bad la U Blei bad ha ka ban kamai ia ka 1 lOK da 
ka Tipblei bad Tipbriew un ieng rangbah. llyni‘ei ba lada 
kata ka jinglong tipblei ka shu kut ha ka jingiahajir smat 
ha ki jingialang niam ban ia duwai paidbah ne knia 
paidbah, ka niani kan shu long bad kut hangta bad kan 
nym poi blei, jot ka pyrthei hangne; U kdcw ruh ba ha 
kane ka Hang don ar tylli ki mat ha ka pyrkhat-niam, ne 
ba don ar tylli ki nietbah ha kaba ka jingngeit u 
pynshongnongrim kumno ia ka u ngeit ba u briew hada u 
bat ia ka niam bad ia kita ki jingngeit ha kano kano ka 
niam ba u don (1) da kaba pynshongnia ne (2) ba la shu 
don ba la lah ban pynngeiL ia u. Ban kham shai bad 
pynduna ka batai yn ai da ka phareng kumba thoh u I A. 
Richards ba la shu sot lyngkot- 

"Neither worship nor pert'ormance of rituals is 
religion any more than a mere recitation of a poem is poetic 
experience.... Religion is a matter of belief. There are two 
kind of beliefs, namely, intellectual belief and emotional 
belief. Intellectual beliefs are association with ideas which 
may not be proved conclusively but have certain reasons 
which call for belief or disbelief in them. The use of 
intellectual belief is to bring all our ideas into as perfect 
an ordered System as possible 

"Religious belief is mostly an emotional belief. The 
variety and multiplicity of religions point to the absence 
of objectivity in religions. Even a racketeer like 
Chandraswamy or a fraud like Sai Baba can be idols 
because they can fulfil the emotional needs of some 

people But the fact that each person responds 

difierently to what his religion teaches shows that religions 
is ultimately a personal affair..... Let religion be confined 
to the temples, churches or mosques, if it cannot be 
confined as it should be, to the individual" 

Da pynshongnia kat kum ka SAP ba la ai hi U Blei 
lyngba ka Kolshor la Jong. 


Ka jingpyninia lymba ki kotkhubor 
ha ka Kolshor bad Niam 


Ha kine ki sngi kawei kaba iohi ka long bakajingiatai 
nia bad pyni ia ki jingbakla lymba ki jingthoh ha ki kot 
khubor ki la mih na kawei ka por sha kawei ka por. Ka 
dei ka dak kaba bha namar ka seisoh kum ka jingpule ki 
briew, ka jingpdiang ne kyntait ia kano kano ka 
jingkynthoh ne ka jingpdiang ia kano kano ka jingthoh la 
ka long ha ka kam imlang sah lang, kam niam ne kam 
synshar khadar. Bun na kine ki shithi ba mih ha ki kot 

khubor haba thoh uba pyrshah iohi ba ki mih na ki jingdom 
ne jingbitar. Ka jingdom hi kadei ka bynta kaba kordor 
bad donkam ha u briew uba pule. Lada u briew uni dom 
ne um salia haba pule ia kaba u ioh ban pule haba iohi ba 
la thoh bieit be thoh bakla, kum uta u nongpule u long 
kum uba shu bam ia ki jingthoh kum u sniang. U briew u 
bym don ka sap "dom" u dei uba iap ha ka pyrkhat pyrdain. 
Hynrei kaba sniew ka dei ka jingbitar shongshit buaid 
kaba pynsniew ia u briew bad kaba ktah ia kiwei pat. 

Ka ba dei ban phikir ka long ia ki jingthoh ba iasoh 
bad ka politik, khamtam ha kine ki por elekshon. Ha kine 
ki jingthoh bun u skop ia u kba. Dei ban da pynshongnia 
bha shuwa ban nguid ne pdiang. Khamtam na kito ki Kot 
khubor ba pynmih da ki parti politik ne ki kot khubor ba 
long trai ne kyrshan da ki rangbah ba don ha ki kyrdan 
politik kum ki MP, MLA ne MDC. 

Ki khubor ba mih ha ki kam imlang sah lang ruh ki 
bun rukom ha kine ki por ba ki samla ruh ki iatur lymba 
ki Seng Bha Lang ha ki kam shnong kam thaw bad kani 
politik. Ki samla ki dang kham khuid bad dang khani lait 
na kakam bamsap bam pong, hynrei ha ki kam ruh namar 
ba ki long kiba dang lung bad dang sdang ha ka pyrkhat 
pyrdain na ka bynta la ka Ri bad ka Jaidbynriew, ka lait 
ka let te ka don hi hangne hangtai. Ngim pynrem ia ki, 
hynrei ka shong ha u nongpule ban buh dor bad pdiang ia 
ka jingshitrhem bad jingtrei shitom jong ki da ka jingieit. 
Hynrei ha ka juh ka por ka long ba ki riewpyrkhat ki iaid 
da ki jingthoh ban pyni ia kaba dei bad ia kaba dor lada 

don ka jingkdor hangne hangtai. Tangba ka jingpyni ka 
long ka jingpynshai bad ym del da ka jingwad dong. 

Kawei kaba kham itieng ka long na ki jingthoh ba 
iasnoh bad ka jingngeit jongno jongno shaphang ka 
"Niam” bad ka jingngeit lajong ne kiwei pat. Kajingma 
ka long ba hateng hateng iohi ba mih ki jingthoh ba kdcv, 
ia ka jingngeit bieit jong kano kano ka kynhun hapdeng 
da ka jingsarong ia la ka jong ka jingngeit. Ka jingkdew 
ka jingia pyrshang ban kdew na ka liang ka subjek 
theology (ka jingstad ba balai sha phang U Blci bad ka 
Niam). Kaba sngewdei ka lynti haba thoh ban ia pyni ia 
ka rynieng ki niam ka long kaba dei ban da ngain jylliew 
.shuwa ia kita ki niam ba mut ban ia pyni ia ki rong ki rup 
jong ki da ka nia.Bad kane ka long kaba eh na kiba eh 
tarn, namar ba lada ymda la ngam jylliew bha shitom ban 
pyni ne pynshong nongrim da ka nia. Bun sien la shu thorn 
da ka "Jingngeit". Bad hateng hateng la lap ba don ka 
jingbakla. Ha kajingiabud dien ia kane ka phang yn kham 
shim ban ia pyrshang na ka Niam Khasi bad ka niam 
Khristan. Ia ka niam Khasi te bun hi kiba tip bad suk ban 
ia kynduh bad ki ba tip. Ka kham eh ruh namar dang duna 
ki kot ba thoh ia ka Niam Khasi. Hynrei kham kloi ban 
ngam sha ki thwei ka niam Khristan ha ki balang protestan 
ne Balang Roman Katholik namar ki bun ki jingthoh bad 
ki kot bad bun la ia ioh pule ha ki por leit skul. 

Ka jingkylli ka long ba lah kano ka Niam ne ba ka 
hok ka don bad kano ka Niam? Ki Niam baroh ki dei kiba 
bha namar baroh ki long ka maia na Uwei U Blei. Hynrei 

baroh ki Niam kim long kum Juh ha ki rukom ba pyndep 
ia la ka niani ka niam. Ki don ki por ba ki Hindu ki shu 
shim beit ba baroh u bym pat kylla Khristan ne kylla 
Musulman ki dei hi ki Hindu. Kane ka long kaba bakla 
naniar kum u Hynniewtrep shisha ngi dei ki nong India 
bad ngi tip ruh ia ki Hindu ba ki dei ki para nong India 
Hynrei na kawei ka hang ka ialap niam da ka balang I lindu 
ha ka Ri jong ngi naduh hyndai hynthai te kam da don. La 
don ki por ba la phiah ia u Khasi uba don ha la ka tynrai 
na ka jingngeit ba u dei uba dangdum bad kita kiba la 
kylla ba ki long kiba la shai . Hynrei kane ka rukom 
pyrkhat ka la sdang ban duh mynta kumba kdew ne thoh 
ha ka Pansara (June 1989) kumne ha rum. 

"Ka jingialang ki Pastor bad Delegate ka K.IP Synod 
ha Sohryngkham: ka la don ka rai ba ki Balang 
Presbyterian ki dei ban pynjan sha ka dur jong ka jinglong 
Khasi tynrai. Dang mynta ki Presbyterian ki la sngewthuh 
ia kane. ia kaei kaba ka Balang Katholik ka la Ich." 

Lada ym ia pule ym ia wad Jingtip kan sah kata ka 
rukom pyrkhat ba ka Balang Presbyterian ka wan ban 
pynduh ia ki riti bad dustur ha ka Kolshor Khasi. 

Naduh ka snem 1968 ha ka dorbar niam "Vatican 
Council 11" kaba la pynmih ha ka kot ha katei hi ka 
kyrteng bad ba long General Editor u Austin Flannery, 
O. P. (Saint Paul Publication Bombay) la batai ba ka 
balang Katholik kam kyntait ia kaei kaei kaba shisha 
bad ba hok ha kino ki niam. Ka khein kor ia ka rukom 
im bad akor, ki khanatang bad nongrim jingngeit jong 

kiwei kiwei wat la ki ia pher ha ka rukom pyniaid namar 
bun sien ki ruh ki pynthaba ia kata kaba shisha kaba 

pynshai ia u khunbynriew. Ka balang na kata ka daw 

ka kyntu ia ki khun ka balang ba kin ia syllok da ka 
jingtip-briew' bad jingsbun ha ki jingiakren bad ia syllok 
bad ki briew kiba don ha kiwei pat ki jingngeit niam. Ai 
ba ki Khristan ha ka jingsakhi ia la ka jong ka jingngeit 
bad rukom jingim ba kin pdiang, pynsah bad pynshlur 
ia ka ngeit niam bad akor kumba don ha kito ki bymlong 
Khristan, bad ruh ha ki rukom im bad ka kolshor jong 
kiwei. 

Ha ka ktien phareng kumba la thoh ha ka kot ka 
thoh kumne harum : 

The Catholic Church rejects nothing of what is true 
and holy in these religions. She has a high regard for the 
manner of life and conduct, precepts and doctrines 
which, though differing in many ways from her own 
teachings, nevertheless, often reflect a ray of that which 
enlightens all men... The Church, therefore, urges her 
sons to enter with prudence and charity into discussion 
and collaboration with members of other religions. Let 
Christians while witnessing to their own faith and way 
of life acknowledge, preserve and encourage the spiritual 
and moral truth found among non-Christians, also their 
social life and Culture." 

lohi halor ka jinghikai ia la ki dkhot ka balang ka 
long ban rakhe skhem ia la ki jinghikai ka Balang hynrei 
ha ka juh ka por ban pdiang bad burom ia ka jingngeit, 

jingim bad kolshor jong kito kiba don ha kiwei pat ki 
aiam. 

Kum ka jaid bynriew kaba rit kine ki jingkylla ki 
long kiba ai mynsiem ban teh song ia u Hynniewtrep wal 
lada ki pher ha ka niam ka rukom da ka jingieit ialade bad 
burom ia kiwei ruh ha kajuh ka por. Teng teng ha ki 
jingthoh haba lap ka jingbitar ki jingthoh ki pynking 
khlieh. Hynrei haba da pule bniah bad ngam jylliew ki 
jingthoh ha kajingbitar kim lah ban ialam bakla. U Phadar 
Sngi Lyngdoh u long uba sakhi ia ka jingpyntrei kam 
thymmai naduh ka riam ka beit haduh ka kam na kane ka 
liang Ym dei ba u leh phylla hi marwei hynrei kat kum ki 
rai ka dorbar Niam Katholik ha ka Vatican 11. 


Ki Ain Sorkar bad ki Hok u Khasi 
halof ka Khyndew 

Mawphor 1 1-11-1988 


Na i kot lyngkdop ba la ai kyrteng "Ki Ain Sorkar 
bad ka Hok U Khasi Halor ka Khyndew" kaba shat jingmut 
jylliew eh dei kine ki kyntien i Bah B. B. Lyngdoh, kiba i 
la pynmih ha ki kot lyngkdop jong i kaba i la ai kyrteng: 
"Ka Khyndew, Ka Ktien, Ka Dustur Ka Riti-Kine lai kiba 
kongsan eh kiba tehsong ia ka jaitbynriew." Kine ki 

kyntien kiba mih na une u nongmihkhmat ki pynshngain 
ia u Khun Khasi Khara. ym don lehse ki Riti ki Dustur ki 
ban long kiba tehsong ia ka hok u briew halor ka khyndew 
ha la ka Ri, kumba long ki Ain Khyndew ba la ioh pateng 
na la ki ni ki kong. Halor ka kot ba la Ihoh i Rev. Phadar 
Sngi Lyngdoh, S.D.B bad ba la ai kyrteng: "Ki Riti 
Khyndew ba la buh u Longshuwa Manshuwa jong ka Ri 
Bhoi", ki riewrangbah kum ki jong u Bah J.M. Roy, u 
Bah D.D. Lapang bad u Bali Dlosing Lyngdoh ha ka shithi 
jong ki sha u Phadar Sngi ki la iaroh ia kane ka kot kum 
da kine ki kyntien ba la sot na katei ka kot ; "Bad ka 
Dorbar kan shimti bad kan kit khlieh ia kano kano ka 
kam ne ka jingjia kaba iadei bad kine ki Riti ba la pynmih: 

"Ym tang katta, ka Dorbar kan ialeh katba lah la ka 
bor ban iada ia kine ki Hok ki Riti ba la hiar pateng na u 
Ni u Ma Kulong bastad jong ka Ri Bhoi" "Kiwei kiwei ki 
rangbah kiba don ha ki kyrdan kiba heh ba lah ban iada ia 
ki riti Dustur ban im ban sah ka jaitbynriew, kum ki jong 
u Bah E. Bareh (CEM District Council) bad Bah Jerlie 
Tariang (President United K & J Hills Congress Komiti), 
ki kyrshan ia kane". 

lohi na kine kiei kiei kiua la thoh haneng ba ki 
riewrangbah kum ki jong u Bah Jerlie Tariang u Bah B. 
B. Lyngdoh bad u Bah D. D. Lapang uba long u Revenue 
Minister ha kito kiba ieng skhem ban iada ia la ki Riti 
halor ka Khyndew. 

Ban shu sot, ha ka kot khubor "Rupang" 20 tarik. 
Jylliew 1989, heading; "Kwah lew Khap Pud U Bring". 


76 



Katei ka kot khubor ka ong, "U Bah B. B. Lyngdoh lem 
bad kitei ki rangbah shnong ha katei ka sngi ki pynpavv 
ba dei ban ai Dulir-Kliyndew noh ia baroh ki trai ..." Ka 
jingkylli ka mih . . . Mano ban ai dulir? U bym long trai u 
lah ne em ban ai Dulir . . .? Kane kajingthoh bad jingiatai 
nia ka mih namarba kumba la pynbna u Bah B. B. Lyngdoh 
kum u Chairman ka Meghalaya State Planning Board la 
kren shai ban thew ban woh ne jurip (Survey) lut ia ki 
khyndew baroh ha ka Ri bad hadien kata ban ai Dulir ia 
baroh kiba don jaka puta. Kane ka long kaba belt halade 
kumba ki leh mynta da ka ain, "Land Survey and Records 
Preparation Act, 1 980". Hynrei ka jingma ka tong ba ka 
Sorkar ka ban shim shuwa ia ka hok ban ai Dulir bad 
haba ki iadie iathied ruh yn sa donkam ban pyntip sha ka 
Sorkar ba kan pynbeit biang man ka teng ia kita ki Dulir 
ha ka kti kita kiba bat ia ka khyndew, bad kane suki suki 
kan plie ia ka lynti ne kan prat lynti ia ka Sorkar ban oh 
dor halor ki khyndew ba la ioh jingthew lypa da kita ki 
dulir bad ban shim khajna khyndew katkum ka Ain, 
"Assam Land Revenue Regulation, 1886" ba la pynlong 
ain bad kdup da ka sorkar Meghalaya katkum ka ain, 
"Meghalaya Land Regulation (Application and 
Amendment) Act, 1972 Ka District Council ruh ka la leh 
kham ha shuwa ban kdup ia katei ka Ain Khyndew ka 
Assam jong ka snem 1 886 da ka ain ba thaw ma ka kaba 
la ai kyrteng ka "Regulation III-1953". Ka ban bud suki 
suki ynda la nang myllen kan long ba khlem da phohsniew 
ba ki khyndew ki shyiap jong ka Ri jong ngi kin nym 

pher shuh kumba long ki khyndew ha Bihar ne ha Assam 
sha Ri Dkhar ka India. 

Ka Revenue Department ka la sdang ban thew ban 
woh ia ki khyndew ha ka snem 1982, hynrei ynda la 
pyrshah u paidbah ki la sangeh noh. Mynta ka Revenue 
kam shym pynkhih shuh, hynrei kumno ia kane ka kam 
jong ka Revenue Department ym shym don jingpynshai 
na ka Revenue Department ne na u Minister ba dei bat 
dor ha ka Revenue Department, bad ba la leh mar 
khongpong da u Chairman ka Planning Board? Haba ka 
jia kumne ym dei ban da wad ne dei hok ba u Myntri 
Rangbah Purno Sangma un da pynshai hakhmat ii 
paidbah? 

Haba kane ka jingjurip ne survey ia ki khyndew ka 
lah ban ialam suki suki sha ka shim khajna halor ki 
khyndew bad wat halor u nongrep bad nongbylla ha ki 
nongrep, kumno ki riew rangbah kum ki jong u Bah D. 
D. Lapang uba long u Minister bad u nongmihkhmat ka 
Ri Bhoi ba ieid ia ki Riti Khyndew ka Ri Bhoi bad kum u 
Bah Jerlie Tariang, uba long u nongsharai ia ka Parti 
Kongkres ha Meghalaya, bad uba la long uwei na kiba la 
pdiang bad peit bniah ia ki Riti Khyndew, un lah ban 
pynshai bad sneng ia kito ki nongmihkhmat na ka parti 
Kongkres bad ia ki Minister Kongkres. Kumba shu pynkut 
noh wat u Myntri Rangbah dkhar kum u khlieh duh ka 
Assam u iohi ia ka jingiada ba paka jong ki ain khyndew 
Khasi bad u ong ba - "Kine ki ain ba beit ki pyni ia ka 
jingstad ki longshuwa jong ki. Ki briew kiba don kum 

kine ki ain khyndew, ki long kiba la kyrkhu. Ka Sixth 
Schedule jong ka Konstitushon ka long na ka bynta ban 
pynneh ia ki riti bad dustur bad kiei kiei baroh kiba bha 
jong ki riewluni." la kane la thoh da ka phareng kumne: 
"And the booklet on the Land Tenure System confirms 
our conviction. These simple laws really show the 
v/isdom of your ancestors. The people that possesses 
such a land tenure system is truly blessed. What the Bhois 
must do now is to preserve this Land Tenure system, as 
handed over to them by their wise ancestors. The object 
of Sixth Schedule of the Constitution of India is to 
preserve all the good things in the customary law of our 
Hill People." 

Kumba ong u Chief Minister ka Assam, u B. P. 
Chaliha ha katei ka shithi jong ka snem 1965, ki paidbah 
ka Ri Bhoi bad ki rangbah shnong bad ki dorbar jong ki 
bad ki MLA bad MDC ha ka District Council kin leh 
kumno ne kin shu bret noh ia la ki Riti bad Dustur da 
kaba ai lad ia ki briew ne ki ain kiba lah ban bam kruin 
suki suki ia kine ki Riti bad Dustur Khyndew u Khun 
Khasi Khara ban neh. 

"Ki sngi ki por thirthir ki her, .lingmut nylla ki 
nangper, Jinglong Khasi suki suki kan jah. La nongrim 
b'la seng ban bat ym lah", 

Ine i kot lyngkdop ba nga ioh pule bad la pynshlur 
ba ngan thoh ia katei ka jingthoh i long iba la thoh da u 
Rangbah S, E, Syiemlieh ka Hima Maharam bad R. Sing 
Syiem, Nongstoin bad ba la ai kyrteng: "Ki Ain Sorkar 

Bad Ka Hok U Khasi Halor Ka Khyndew", ha ka dor 
kaba tang Rs. 2.50. To da ia pule bad ia bret jingmut ha ki 
paid ka Ri bad khamtam phi ki Samla. 


U Briew, ki Para Nongshahthaw 
bad U Blei 

Mawphor 24-3- 1 999 


Haba pynshongnia shaphang ka mariang bad kiei 
kiei kiba u Blei kum u Nongthaw, shaphang ka mariang 
bad kiei kiba u Blei kum u Nongthaw, u Nongbuh, u 
Nongsam bynta bad haba phai sha ki met bneng kum ka 
Sngi, u Bnai bad ki Khlur bad kumta ter ter ka pyni bad 
pynshngain, ka pynshngain ha ka jingngeit bad ban 
shaniah ha U Blei, uba long u Nongthaw bad Nongbuh 
ia kine baroh. Haduh une u pud ki riewpyrkhat niam 
(Theologian) ha baroh ki niam ki pdiang madan ia kane 
ka rukom pyrkhat. Hynrei ynda phai sha ki ia kynduh 
mawsiang namar ki kyndon pyniaid Seng Niam ne 
Balang Niam ki pher na kawei ka seng Niam ne Balang 
bad ha kawei pat ka Seng Niam ne Balang haba baroh ki 
pdiang ba u Blei dei tang ma u hi marwei najrong ha 
tbian, kaba mih ym na ka jingiadei bad u Blei hynrei na 
ka bynta ba don ka jihgduh haba iatyngkhuh para niam 

lada pher ki Balang! lohi ia kane kum ha Ireland hapdeng 
ki Roman Katholik bad Protestan, ha India hapdeng ki 
Hindu, Muslim bad Kristan. Ha ka jinglong briew ym 
lait na ka kynrum kynram bad kine baroh ki Seng Niam 
ne Balang ki dei ba seng hi u khun bynriew bad kam dei 
ba la bull hi u Blei, kumta phi iohi ia ki seng niam ba 
pynmih u Khasi ki don ki jingiapher hangne hanglai 
hapdeng kito ba buh nongrim u Khynriam, u Pnar. u 
Bhoi, u War, namar u paid Khasi ha ka Bri u Hynnievvtrep 
Li dei u ba iar. Kumjuh ruh lada phi phai sha ki Balang 
bapher bapher phin shem ba ka balang Presbyterian kaba 
wan rah ki Missionery Ri Wales ka Bilat ki pher ha ka 
dur bad sur haduh ki jingtem ba pynbud ia ki jingrwai 
niam kata ka Balang bad kumba iohi ki pher na kito ki 
Balang ba wan mih na sha Amerika (USA). Ka ktah 
haduh ka rukom im ha la iing la sem. Shi synpeit na 
kawei ka Hang te ka jingkylla dur ha ka jingkylla niam 
ka la kylla long kum ha ka por shongkha , haba ia poi 
bad u Sahep America la kylla ha ka riam ka belt bad ka 
jinglong kynnit kynnat (modern and smart) bad kim kwah 
ban sahdien da kaba sah ha ka dur kita ki dur hyndai. 
Kumjuh ngi ia tyngkhuh hapdeng kito kiba ha ki Balang 
ka Ri Bilat ba ka jingkylla ka ktah ruh ia ka deiti (kolshor) 
namar kim sngcwbit ne sngewsang noh ban dang im ka 
dur bad ka sur ki Riewpyrthei. 

Ka jaidbynriew naduh ba wan u phareng bad la kiew 
u dkhar ka la nanghiar ha ka jinglong briew na ka Hang 
ka Tipbriew bad ka Tipblei. Ka daw ha ka jingpyrkhat 

bad pynshong nia te ka long na ka jingtor ha ka Niam ka 
Rukom u Khun Khasi Khara. ka jingwan tuid ki niam 
bad ba nang bun ki Seng niam ryngkat bad ka lalot spah 
ka la kylla long ka daw bah ka jingtroin.Ngi la klet noh ia 
la ki nongrim ka imlang sahlang katkuni la ka deiti 
(culture). 

Kawei na ki nongrim u Khasi ha la ka deiti ka long:- 

(i) Ka jingiadei u Briew bad u Blei:- 

Ka jingiadei u briew bad u Blei ka long ka kam shimel 
shimet hapdeng uwei pa uwei u briew ne kawei pa kawei 
ka briew. Ka jingtip ba bat hok ia ki Hukum Blei bad ka 
kamai da la ka umsyep da ka Tipblei ka tip briew tip tang 
u Blei bad ma u ne ma ka shimet. Ha kane ka bynta ym 
donjingsnoh bad ka Niam jongnojongno. U Khasi umju 
don kano kano ka jingai jingknia ha u Blei. Ha la u 
Nongthaw ka sdang bad kut ha ka pynsngew pynsngap. 
Ka jingknia kaba bun ka long ha ka phah law phah loit 
haba shah teh ha ki para nongshah thaw ba ioh lynti ki 
ksuid ki khrei na ka lait ka let u khun bynriew ba u ngat 
na ka iashut ia shun para bynriew ne ba u lalot spah la u 
poi sha ki leispah ne sha ki bor kum u Thlen. Ha kane ka 
bynta ka Niam ka rukom u khasi u bunkam, haduh ba u 
ong um lah bat shuh bad kiba mih kiba snoh bad bud ia u 
kum u nongialam u ba wan dawa ia ka sut bad ia ka trai 
katba phim pat lah ban slew dep. Kine ki lei lum ki lei 
wah ne ki ryngkew ki basa ki long kiba bun bad ki dei hi 
ba la buh u Nongthaw. Ki don la ki sap ki phong ban 
iarap ia u khun bynriew lada u leit pan tangba haba ki 

larap te ki don hok ban dawa bainong. U briew ha ka 
jinglalot um lait bad hangta kein u sa bunkam. 

(ii) Dei ha kine ki dkhot ka Niam ka Rukom ka long 
ka ba shitom ban batai lyngkot shaphang kanc^ 
ka bynta jong ka "Niam ka Rukom" ka hap ha 
ka bynta ka Niam bad kano ka hap ha ka Ihup 
ka Rukom. 

Ka khein kur ka khein kha ka long ka bynta Jong ka 
niam bad lada kum ha ka shongkha shongman lada poi 
haka "Sang ka ma" la ngat ha ka kyndon jong ka Niam 
namar ka poi haduh ka siar ka lait kylla. Ka Tip kur ka 
Tip kha ban nym bakla ka akor ka burom Meikha pakha 
ka dei ka bynta ka Rukom. 

Ha kane kajingthoh kajingthmu ka long ban pashat 
jingmut ba ki paraiok kin ia pyrkJial lang ban ia .shai ha la 
ka Niam ka Rukom bad ka jingiadei bad la 1) Nongthaw. 

Ki Sengniam, ki Balang, ki Sengkur 
ha ka Khein Kur Khein Jait 

Rupang 2 tank Jymmang 1994 


Ha ka pyrkhat u Khun Khasi Khara u Kren shaphang 
ka Niani ka Rukom, Kane ka long hi ruh ha baroh ki niani 
ka pyrthei ba ha ki Niam bapher bapher la pynkup ruh la 
ka Rukom Rukom. Ha ka Niam dei ka Hok kaba la tehsong 
da ka jingngeit bad ha ka Rukom la teh ruh da ka Kolshor 
kumba la don ki jingthoh ba la don kumba long ha kiwei 
kiwei ba ioh na ki kot ba la pynkylla sha ka Khasi ia ka 
jingthoh u John Cooper Powys ubabatai iakane ka kyntien 
kolshor (Culture). U ong kumnc:- 

(i) "Ka niam Kliristan kumjuh kum ka Niam Tynrai 
Jongno jongno ki la sakhi shai kdar ba ki dei ki 
pung um ba iai bsa ia ka mynsicm Jongno jongno 
ban iohbat ia ka kolshor ba sngur nylla". 

IJ T S Eliot pat de u batai kumne harum:- 

(ii) Ka Niam jong kano kano ka jaitbynriew ka dei 
ka thied snam jong ka Kolshor jong ka". 

Mynta haba iaphai shuwa sha ki Seng Niam ki ieng 
skhem ha kme ki nongrim ba ka jingwan longbriew ha ka 
pyrthei ka long ban kamai la ka hok, ka jingim ban khuid 
ban suba ha ka Khein Kur ka Khein Kha bad ha la ka 
jingim kaba tei ia ka tip-briew bad tip-Blei da ka jingkamai 
ia ka hok. Hangta kein ban biang ka Dur Longbriew bad 

ka Dur longspah. Ban pynphuh pynphieng ban pynneh la 
ka jinglong kyrpang ki ia khih ia ksar ban pynim la ka 
Kolshor. Phi iohi, phi ioh pule kumno ka nguh ka deni ka 
laid ryngkat ryngkat bad baroh ki bynta ka Kolshor. Ki 
bynta ka kolshor ka jaidbynriew ym tang ba ka tehsong 
hynrei ka long ruh kum ka kynroh kaba ker kaba da ia u 
na ka Sang ka Ma na kiei kiei kiba ioh na ka Synri kin 
pynkut ha ka Laitkylla haduh ban nym lah syrdep shuh ia 
la ka jot. Na kane ka hang lymba ka Niam ka Rukom ki 
pyniaid ia la ka jingim kaba ia syriem shibun eh kuiiiba 
thoh uwei u nongthoh ba pawnam, u Lin Yutang ja kaba ii 
la thoh; 

"Ngi ong ia kaba ai I J Blei ka Sap tynrai bad ban bud 
ia ka Rukom bad ban pynroi ia ka Rukom ngi ong ka 
Kolshor . . ." 

Ki jingsneng ki jingmaham ba la ioh patcng lymba 
ki Khanatang bad ba ki ricwtymmen ki la pynmih ruh ha 
ki jingthoh ki long kum kine, na kane ka bang - 

"Kynmaw la don ka Jutang naduh livndai. 

U Blei, u Hynniew bad u Khyndai; 

Ma nga ma phi kiba hadicn habufl. 

Ban roh ban dule ngim dei ban nud, 

Namar ka long kaba Sangiap Sangim, 

Haduh ban da Jot da pei naduh nongrim 
Ba ka long ruh ka pap bakhraw 
L'i long rynieng hakhmat U Blei" 

Bad kum ine da iwei ki jingsneng rangbah na Seng Khasi; 

"La iabat niam ka long makna suda 
Haba ym belt ka Khein Kur Khein Klia." 

Kumta kum ka jaitbynriew ha u Khasi hi um pdiang 
ban bit ne biang ban ktah ia ka Khein kur ka Khein Kha 
bad u pyrshah ia ka pynkylla ban shim noh da ka jait ka 
khong u shynrang ne u kpa namar hangne ka pyniap noh 
ia la ka tynrai katkum la ka Kolshor. Ka Meikha kan kylla 
meirad noh bad haba la pyniakylla ne shim jait na u Kpa 
uba heh spah ne heh kyrdan ba sngew sarong ne haba ka 
kynthei ka shim noh da ka Jait u tnga ban iaid beit i sur 
"Mrs" ka dkhat noh ia u Knii ne ki Pyrsa ba mih na uta ii 
kpa ba riewspah namar u Knii bad ki pyrsa kim dei shuh 
na kajuh ka Kur. Ka dkhat noh ruh ia u Khun ba shim da 
ka Kur u kpa na la ki Kur. 

Haba ngi phai sha ki Balang bad hangne ngin shim 
nongmuna tang na ka Niam Khristan namar la iadon bun 
ki Kur ki Kha ha ka. lohi ba ia ki Khun Israel kiba na ka 
Ri Jong ki la mih ka Niam Kliristan ba kim shym pdiang 
ia ka hynrei ki don bad bat skliem ha la ka Niam Tynrai 
ka niam Judaism bad ha la ka Kolshor Jong ki kaba ngi la 
ioh pule ha ka Old Testament (Kotbah Barim). Ine i 
Jingthoh ba la thoh da u B. L. Letan ha ka Pansara Sept- 
Oct. 1 993 bad la shu sot lyngkot i sakhi ia kane ha kaba u 
thoh ia ka phang, "La pdiang ia ki Jiw Mizo ha Jerusalem. 
" 1 Jingthoh i ong kumne: 

"Ka don ka Jirigeh ia kito kiba thrang ban leit sha 
Israel namar ba ki la pdiang ia ka Jingshai Jong ka Gospel 
bad ki la ngeit ha U Jisu Khrist. Ka long kaba eh ia kiba 

la long Khristan ban leit kylla sha ka niam Jiw (Judaism). 
Ka Sorkar kam lah ban pdiang ia ki Kliristan ban long 
trai shnong. 

Ha bun ki jingthoh la don ka jingpynshongnia ba ha 
kito kiba la kylla ba ka long kaba bakla ban dang bat ia ka 
Khein jait na ka kmie. Kane ka dei ka bynta bym lah ban 
shu kren tang na ka hang ka Kolshor. Haba phai shaphang 
ka Kolshor, ka Ri Sepngi namar ba ki la bret lut ia la ki 
jinglong tynrai ha kine ki hajar snem naduh ba ki la pdiang 
ia ka Niam Khristan bad iohi ba mynta ka mih ka 
jingkyndit bynriew ka long ka kim don shuh la ka jong ka 
Kolshor bad ki la shu ia snoh ha ka Kolshor jong ki 
Hebrew ne ki Jiw bad pynskliem ia kiei kiei kiba la thoh 
ha ka Old Testament kaba kham long kyrpang tang na ka 
bynta jong ki Jiw na ka liang ka Kolshor, ka History bad 
ka Geography nalor ka jingngeit niam ha ka tynrai ka 
Judaism naduh ka Genesis haduh ka Revelation. Ha ki 
por ba ia don ha Jerusalem iohi ba kim pdiang ia kiwei 
pat ki jaidbynriew ne ki niam ban iajan kum shipara. I ^ 
Rev. Herbert W. Armstrong, u Pastor General jong ka 
Balang World Wide of God ha ka kot jong u ba la ai 
kyrteng "The United States and Britain in Prophecy" u 
kynthoh kumne na kine ki liang;- 

"It is undeniable; Its history from Genesis to 
Revelation is primarily the history of one nation or people 
- the Israelites. Other nations are mentioned only in so far 
as they come into contact wih Israel. . ." 

Kumba long ki Niam ki Kolshor jong kijaid bynriew 


87 



bapher bapher rub ki long kiba bha na ka bynta kata ka 
jaidbynriew ha kaba la tei ia kata ka jaidbynriew. Hynrci 
baroh ki Kolshor kim ialong kumjuh. Na kane ka liang ka 
jingthoh jong I Bah R. S. Nongkynrih ha ka shilhi jong i 
ha U Mawphor ba 26 tarik u laiong ka la pynshai bha ia 
kane ka jingshisha. I bynta jong ka shithi ba la sot lyngkot 
bad iba sakhi pynshai shuh shuh i long kumne harum: 

"Nga pynkut noh da kaba kren skhem ba ha nga, la 
nga long Khristan, ngam sngew ba ka Riti ka Dustur jong 
nga ka duh noh. Ka niam ka dei tang ka jingiadei bad ka 
jingngeit jong nga shimet bad u Nongthaw. Kam ktah eiei 
ia ka riti dustur jong nga. Ngam pat kylla Israel lane 
Roman lane Italian haba nga la kylla katholik mynta la 
kumba 20 snem." 

Mynta haba phai sha ki Seng Kur, lada ka Khein Kur 
Kha kaba la pynieng halor ka nongrim ka shimjait shim 
khong na ka Kmie ka duhnoh bad la shim jait noh na u 
Shynrang ka Seng Kur jong kano kano ka Kur ba ngat 
kum ha kane ka apot kam don nongrim shuh ban dang 
sah ne im. Bun ki Seng Kur kim pat kren shaphang kane 
hynrei katto katne kiba la pynpaw la ki jingsngew ki 
pyrshah ia kane ka rukom pyrkhat, namar ki shim kaba 
bakla bad sang. 

Ha shuwa ka thoh ka tar ka jaidbynriew ka la kiew 
ha bun ki liang kum ha ka rukom synshar paidbah 
(Democracy), ha kaba u nongsynshar u long u Kpa u Kmie 
hynrei ym dei kum ki jamindar ne nongsynshar ba bat 
hok lut halor ka khyndew, ka trei ka ktah ne ha ka khaii 

pateng, uba ha ki por ba bun ki para marjan ki dang tip 
tang ka rep ka riang u la poi ha ka kyrdan ba u la lah ban 
sain nar bad ban shalan nar sha ri thor. Hynrei hapoh kine 
ki shispah snem u Khasi kum ka jaidbynriew u la 
nangkiew ne nanghiar ha ka akor ka burom, ha ka tipbriew 
ka tipblei! La iohi kumba kata ka jingshai kam ia iaid 
ryngkat bad ka jingkiew. Kaba ngi kiew imat lada buh 
dor na ki riew rangbah ba ngi jied ban aiti ia la ka Ri te 
imat kajingthung syiem ka long tang na ka bynta ka spah. 

U Myllung Soso Tham u ong kein kum u riew 
tymmen uba la iohi jngai, uba ha ka jingngeit u dei u 
Khristan hynrei uba neh bad sarong ha la ka kolshor bad 
skhem kum u Khasi ha la ka kolshor bad u kren kumne; 

"Ka iap ka im dang kawei; 

Synshar ka suk shi snieh pyrthei." 

"Kino ki kur, ki kha, ki man, 

Ki tip kumno ka dur ka wan; 

Ki don ka Sang ki tip ka ma, 
loh pom pyrthat ioh dait u khla; 

Namar ka iing, ka kur ka jaid, 

Un khie u sum ka stieh ka wait." 

Kaba leh Bynriew ka iai kylla kaba 
leh U Blei ka iai neh 


Ka sngi u bnai ki neh kumba la thaw u Blei. U bnai u 
iaid pyllun ia ka pyrthei, ka pyrthei ka iaid pyllun ia ka 
sngi. Hynrei kiei kiei ba thaw u briew ne kren u briew ne 
wat ia kite kiba la bub da ki jingthoh ki kylla na kawei ka 
por sha kawei ka por. Ha ine i jingthoh ngan kynthoh 
khyndiat ia kiei kiei kumba la paw na ki jingkren ne 
jingthoh Jong U Khasi bad u Kristan ha ki balang bapher 
bapher. Haba nga ong kumne ngam mut ba u khar u kling, 
u khar lieh ne u khar iong, u pher na kane ka rukom u 
Khasi ne u Kristan. Hynrei ym sngew donkam ban kdew 
shapahang ka jingim jong ki khar Hindu, ne kiwei kiwei 
namar ba u khun Khasi Khara u don tang khyndiat eh uba 
long Hindu ne Musulman bad kiba bun hi la ka jaitbynriev,' 
ki bun hi kiba bat ia ka niam tynrai niam Khasi bad ki la 
bun hi ruh kiba la don ha ki balang bapher bapher. 

U Khasi u shu thang ia kito kiba la iap ha ka nongrim 
ba u ngeit ba u briew da la iap ka mynsiem jong u kam 
iap bad ka met jong u ka pyut bad lada um da thang bha 
haduh un da kylla dpei un un long kum u nongpynjaboh 
ia ka "Mei-Ramew". Hynrei u khar ia ki shyieng ba leh 
niam leh rukom hangta. Hynrei hapdeng ki Kristan ki tep 
namar ba la ngeit ba ha kawei ka sngi ynda la khot u Blei 
ban bishar kin sa mih pat na ki jingtep. 

Ynda phai sha kane ka juk u Khasi u ba shu tep noh 
kham tarn ha ki jaka ba duna dieng iap la don bad khaniiani 
ha ki thain sepngi ha ki ri phareng namar ba la duna than 
ka khyndew la bun ba pynkhuid ia ka met da kaba shu 
thang haduh ban da long dpei bad doh bad shyieng. Na 
kane ka liang iohi kumno la iohi ba ia kiei kiei kiba u 
briew u la leh ne pynkyntang la pynkylla pat hadien da ka 
juh ka pyrkhat bynriew. Kita kiba tep kim don jingngeit 
shuh mo ba kata ka jingkhar shyieng bad pynpoi khatduh 
khatwai ia ki shyieng sha u maw bah jong ka kur ka iasoh 
bad ka jingngeit ba ynda u briew u la khlad na kane ka 
pyrthei un poi sha "Dwar u Blei" bad hangta un shongneh 
bad la ki kur kiba la khlad ha shwa Jong u. Kumjuh hangne 
ka jingkylli ka mih ba kito kiba don ha ka balang ruh kiba 
la shu thang ynda ki la khlad na kane ka pyrthei kin poi 
ha kano ka dur da ki la leit sha bneng. 

Kum u kliynnah naduh dangrit haduh ngan da la kham 
hell nga la pyndep ia ki Jingpule ha ki skul Kristan, 
Protestan bad Katholik bad nga da sngapbha ia ki kot niam 
Kristan ba la pynpule ha skul kumba nga juh pyrshang 
ban sngap bha ha ki por ba duwai ki nongshat nongkhein 
ha ki kam iap ne kam im. Ha kine ki hynriew phew 
hynniew phew snem nga la iohi bun ki jingkylla ha ki 
jingthoh, kiba napdeng kiba bun ngan thoh tang katto 
katne ki nongmuna. 

Nga la san la rangbah ha ki jingngeit na ka jingioh 
pule bad jingkren kito kiba don ha ka balang kiba kren 
shai ba u Jisu u dei u khun u Blei. Hynrei ha kane ka juk 

patde la don ki jingthoh ba u Jisu u dei hi u briew kumba 
la thoh ha u Dongmusa, volume Xlll, No- 15 kaba dei ka 
byntajong ka 17 haduh 23 tarik April, 1997. 

"U Jisu Dei U Jew : Pope" 

VATICAN CITY: U Khlieh duh ka Balang Katholik, 
U Pope John Paul II, dang shen u la pynrem tyngeh ia 
kito kiba pyrshah Jiw da kaba pynkynmaw ia baroh ki 
Kristan ha kylleng ka Pyrthei ba u Jisu U dei u ba hiar 
pateng shisha na ki Jew. 

Ha ki jingkren ki jong u, u la ong ba lada ki Kristan 
ki mad shisha ia ka jingshisha kaba ong ba u Jisu u dei u 
khun Isreal, kin ym pdiang da lei-lci rub ban ibein ia ki 
Jew ne kaba kham sniew, ban leh bcin ia ki "Ka la don 
ruh teng-teng ka jingbymsngewthuh ia ka Testament kaba 
Thymmai bad ka Testament kaba Rim", la ong u Pope. 

U Pope u la ong ruh ba da ki .spah snem mynta. ka la 
don ka jingpyniapher kaba jur ia kaba ka Niam ne ka 
Balang mynta hi ka pyrshang ban pynbeit. 

Ha ki jingkren ki Jong u shaphang ka jingiadei 
hapdeng ki Kristan bad ki Jew, bad hapdeng kitci artylli 
ki Testament ha ka Bible, U Pope u b ong, "Ngi lah ban 
batai ia ka jinglong jong U Jisu, kalkum ka jingiadei jong 
u bad ka Jaitbynriew Israel, bad kumjuh ruh bad ka Hima 
u David bad kito baroh kiba hiar pateng na u Abraham. 

Haba phai sha ka shad ka kmen ngi-i haduh katno ka 
pyrkhat pyrdain u Khun Khasi Khara da ha kine ki shi 
spah snem ba la leit ka ia pher hapdeng kaei ka kynhun 
jong kawei ka jaitbynriew tang ba iapher ka jingngeit. Na 

ka liang kawei na ki balang ka la don ka jingthmu ban rat 
dyngkhong ia ka niam ka rukom u Khun Khasi Khara. 
HakaPateng Kristan, Vol.6, No.7, July 1902,p.49 la mih 
ka jingthoh harum: 

"Kawei pat lada ka biang ba'n khot ia ngi 
kiba 'rkhie bein' bad kiba 'lorni' namar ngi 
kren pyrshah ia ka jingshad Khasi, ngi'm 
iohi lano ngi'n lait na kane ka jingkynnoh, 
namar kawei na ki kam jongngi hi ka long 
ba'n pyrshah ym tang ia kane kawei ka 
niam Khasi, hynrei ia kiwei ruh kum ka 
jingkheinksuid, kajingknia, ka jingshat pyllcng, etc." 
Hynrei ha kine ki sngi la iohi ia ka jingpyrkhat 
thymmai ki Balang Kiistan kiba lehse kin kham lah ban 
wanrah ia ka jingiatylli ka jaitbynriew, khlem ktah ia ka 
Hok ha ka Niam Ki'istan hynrei ha ka juh ka por ban 
pynbha bad pynskhem ia u Kliasi Kristan ha la ka Nongrim 
Khasi kumba skhem u Khasi ruh kumjuh da ka jingiatylli 
lymba ka nongrim lajong (unity through a common 
tradition). Iohi ia kane na ka jingthoh ba la mih ha ka 
Pansara (June 89) kaba thoh kumne; 

"JINGIALANG ki Pastor Delegate KJP SYNOD ha 
Sohryngkham: Ka la don ka Rai ba ki Balang Presbyterian 
ki dei ban pynjan sha ka dur ka dar jong ka jinglong Khasi 
tynrai. Dang mynta ki Presbyterian ki la sngewthuh ia 
kane, ia kaei kaba ka Balang Katholik la lah leh". 

Ha kine ki snem la iohi ia ki jingpyrkhat thymmai ki 
balang ki ba wan rah ia ki jingkyrmen na ka bynta ka 

jingiatylli ha ka jaitbynriew ha kawei ka kot kaba la 
pynmih ia ki dulir jong ka Vatican Council II kaba la long 
ha ka snem 1 968 bad ha kaba u Austin Flannery u long u 
general editor kaba don haduh 962 sla ka pyni haduh katno 
ka balang Katholik ka la pyrkhat thymmai bad kumba 
kynthoh u Pansara. Ngi don ka jingkyrmen na kine ki 
jingkylla ha kine ki snem na ka bynta ka jaitbynriew na 
ka bynta ka jingkylla ka ban wanrah ia ka jingiatylli ha u 
paid Khasi baiar ha kajingiadei ha shnong ha thaw bad ki 
kam pyrthei bad ba ki niam kin peit ia la ki para ba ngeit 
iaid hok katkum la ka riti bad dustur. 

Ngan pynkut ia ine i jingthoh i ba la mih ha u Kliasi 
Mynta, No. 70 Nailar 1902, p.7 ba la shu sot lyngkot 

'Ngi la pule ia ka jingiathuh khana "U Nongialam 
Kristan" shaphang ba ki samla khasi ki la bun kiba shong 
skul mynta sha dkhar, ngi kuni ki para khasi ngi la 
sngewphuhmat ba ngi don ki para khasi kib? nang iaid 
sha phrang ban kiew ha ki jingstad ne jingroi kiba bun 
rukom. Haba ki para Khasi ki roi ha ka spah, ha ki jong 
s'iem long bakhraw, ki roi ha ka rep ki roi ha ki kam 
sorkar, kiba roi ha ka khaii pateng, kiba roi ha kaba thaw 
ki skul, ki iing shonkot, kiba long Editor, kiba long hok 
longbha ngi sngew ia phuh mat lem ngim ju da kylli ne 
buh jingmut eh ia kaba u long Calvinistic methodist, ne 
u Church of England, U Roman Katholik, ne u Bramo 
ne Uniterian, U Musulman, U Hindu ne u Khasi. Haba 
u para Khasi pat u leh jah burom, ne u shah leh bein, ne 
kren bein ruh ngim ju da wan eh kata ka jingmut ba u 

dei na ka niam aiu, hynrei ka jinglehrain bad lip niuhmat 
bad sngewpangnud ka hap lem ha u para khasi baroh. 


Ka jingiakhleh palat ha ka Kolshor 
ka la pynjot 

Mawphor 29-3-2000 


Ha ki por ba mynshuwa ba ngi dang long kiba lailluid 
ha la ka Hima ha kaba ka Riti bad Dustur ha ka synshar 
ka khadar ka dang paka la ka jong bad ia ki syiem kum ki 
nongsynshar trai ri dang jied beit da u paidbah ka Ri bad 
ka jingpynskhem bad pynkhamti ka long katkum ka mon 
u paidbah lyniba ki Dorbar Hima. Ym pat don kata ka 
jingshah teh lakam kum ki mraw hapoh ki sanat ba dci 
ban da ai bad pynskhem da ki bor ba long nongwei na la 
ka Riti bad Dustur. Ngi la shah thorn ha ka sorkar pharcng 
(British Government) palat ia ka shispah snem. haduh ka 
1 947 bad hadien kata ngi la shah kdup kyllum hapoh ka 
sorkar India kaba la teh palat ia ngi ba ngin hap hapoh ka 
Riti Synshar Khadar katkum ka Constitution ka India, kaba 
ha ki kyndon jong ka kynthup ruh ia ka Sixth Schedule 
kaba buh ia ki kyndon ain ban seng ia ki District Council 
bad kumno ban jied bad kumno ba kin treikam ki MDC 
kiba pyniaid ia ka District Council lyngba ka Executive 

Committee EC kum ka Sorkar rit bad ki EM bad u CEM 
kum ki Minister hapoh kita ki Jylla ba rit ha ka jingpeit 
ka Sorkar jylla bad u lat ka Jylla. Kine baroh ar kim lah 
ban wanrah pura pat ia ka riti bad dustur ha ka synshar 
khadar ne ki hok ba pura halor ka khyndew bad kat kum 
ka rukom synshar ba donkti u paidbah lyngba ki dorbar 
hima ryngkat u Syiem bad kibakhraw batri. 

Ngin ym pat iatainia ba haduh katno kane kajingpyrta 
ki Politic lyngba ki MLA, MDC ne ki MP bad hi ruh ba 
hana "Ngi la ioh la ka jylla la jong bad kumta ngim dci 
shuh ban syier ne tieng ia u Kharlum (uno uno u riewlum) 
ne ia u Khar Rithor (uno u dkhar ha India ne Bengal. 
Assam, Kerala, Punjab ne kano kano na ki jylla Rithor ka 
India). Ngi la pyndonkam bakla ia kane ka kyntien "la 
jong" ha ka jylla ba dang iakhleh bad kiwei bad hada u ba 
ha khlieh duh uba bat lakam ia ka bor sorkar dei u Khar 
lum na kiwei pat ki ri shabar ka Ri Khasi u Hynniewtrep. 
Ban ong ba kane ka jylla ka dei kaba long kyrpang la ka 
jong ka long ba la shu kren pynthame ia uba bun uba 
lang. Ha ka jaka ban iapyrkhat noh kumno ban ioh noh la 
ka jylla Hynniewtrep ka ban kdup tang ia ka bri u 
Hynniewtrep, kine ki nongmihkhmat ki sdang ban kren 
khylluh pat de sa da ka sur ba ngi jot ngi pei ba dei na ka 
kyrteng dkhar ia ka jylla bad ka kyntien Meghalaya ka 
mut ka "Ri ki Lyoh" To ki ong yn ia ai noh da ka kyrteng 
"Hynniewrep Achik" kaba mut ka jylla u Hynniewtrep 
bad u Garo. Imat ngi tieng eit palat ban pyrkhat ban dawa 
la ka jong ka Jylla kumba la ioh u Naga, u Mizo, u 

Manipur, bad Tripura, kiba mynshuwa ki long kuin ki 
District ha ka kyrteng Naga Hills District, Lushai Hills 
District, Manipur State bad Tripura State. Ma ngi u Khasi 
bad ki synteng bad ki Garo pat de ruh ki don la ki District 
bad la ki pud ki sam ki jait bynriew ba kyrpang ha ka 
kyrteng, ka United Khasi Jaintia Hills District bad ia ka 
jong u Garo ha ka kyrteng Garo Hills District. Kiwei ki la 
lah ban rah ia ka kyrdan ka District jong ki sha ka kyrdan 
Jylla ne State, balei ma ngi pat de ngi duh bad haduh 
mynta ruh ka sah kane ka rukom pyrkhat tieng kohtympan 
ba ym long ban dawa la ka State Hynnievvtrep hana ki 
ong (Na kata ka jylla ka APHLC) ba ioh ym don ba sngap 
ha Delhi 

U Phareng ha ka spah sncm ba u bat ia ka bor u la 
kyrthom ia ka synshar khadar bad u la kyrthom ruh ia ka 
Kolshor bad ba u Khasi hi dalade kum kai aid bynriew u 
khyllew ia ki jingdem jingnguh da ka sarong ia ki bor 
sorkar nongwei bad kaba kham sniew shuh ha ka 
jingpynjot ka long ba ki phareng ki la lah ban pynkhyllew 
ia u khun Khasi Khara ba kiei kiei la ki jong ha ka Kolshor 
ha ka rukom ki long kiba bat tang kiba dang dum kum ki 
riew khlaw bad hangne hiar ka jinglong u Khasi bad kiei 
kiei baroh la ha ka niam ne ka rukom. Bad kumba long 
mynta ngi la long kyllum jhulum palat haduh ba ym don 
jingshngain shuh bad la jur sa tang u thok u thak bad u 
nonglute. Ka jingtieng nongshohnoh ruh imat ka la 
nangduna duna namar lehse ki ksuid bad u thlen hi ruh 
kim da ler kam shuh namar u briew ha kane ka juk u la 


97 



shai la stad u la kham lah dalade ban lum spah na ka 
jinglalot lyngba ka stad bamsap da ka jingshlur lajong 
haba ym thrang shuh ia ka duwar u Blei ne ka bneng ne 
tieng shuh ia ka dujok ba un ngat ha ka ding ha ka 
jingkhluit bad ka jingsah ka met baroh shirta khlem kut 
ba un shah thang un sajia lynterjunom lajunom! Ha kane 
ka juk la iohi hapdeng ka jingroi bad jingphuh ki riewniam 
ha ki seng niam bad balang ba kumba ryngkat bad ka 
jingbun tylli bad jingroi kine ki seng niam bad ki Balang 
bapher bapher ba ka Tipbriew bad ka Tipblei pat ka 
nanghiar shi nanghiar haduh ba la iap noh ka jingslingain 
ha ka mynsiem ne ka met. 

Mynta lei lei ba ngi la shah kyrthom ha u sahep 
dohlieh na shiliang duriaw palat spah snem bad na ka bih 
Jong u ka dang sah haduh rympei ki longiing ki longsem 
ngi la ngat pat de hapt)h ka jingshah kdup ha kiwei ki bor 
ha ka ri ba la thaw u phareng kum ka India bad kaba la 
shu pait khyndiat kum ka India Pakistan bad Bangladesh, 
kumba long mynta. Bad hadien kane ka jingshah kdup ha 
ka ri ha kaba ka jinglaitlan bad ka jinghiar kyrdan ka long 
palat ba naduh pdeng ki Governor, ki Minister bad naduh 
u Myntri rangbah ka India ruh ki shah kynnoh bamsap 
bad mynta ki don hapoh kajingtohkit ki pulit ka CBI. Ngi 
sdang ban hiar dor ha ka akor bad burom bad ha ka hok 
ka sot naduh ba ngi ngat ha ka kti u phareng bad la jan poi 
ha riat. Bad mynta ynda la shah kdup sa ha ka bor thymmai 
ynda la phet u phareng bad ngi la sdang hajan ka khliehriat 
jong ka jingduh jait duh khong kum ka jaitbynriew ba 

kyrpang. Bad haduh mynta lada ngin shu ia im ha pyrkhat 
buaid spah ban bit shimet da ki kamai-bamsap ngin sa 
nob syndon sha riat, lada ngim ieng nob hi ban sarong 
bad shlur ban trei ban dawa noh la ka jong ka jylla ka 
jylla kaba kyrpang ha kaba u Hynniewtrep un lah ban tei 
ia ka la jong ka iing ban pynskheni ha la ka jong khlem 
hap ban da iakhleh khawlang bad ki Hajong Demasa, 
Mikir, Garo kane ka dei ka lynti ba ngi sdang thymmai 
bad phai dien nob na ka lynti khleh khawlang bad kiwei 
ki jaitbynriew kiba long nongwei ha ka jinglong briew 
bad ha ka riti bad khyndcw ki shyiap. 

Kane ka jinghiar ha ka longbriew kam ktah (ang ia u 
Hynniewtrep uba don ha kano kano ka niam ne rukoni 
hynrei ka la ktah lut ia kine ki lum thain mihngi baroh hi. 
Ha ka jingialang (Seminar) kaba ia long ha Guwahati ha 
kane ka 4 tarik October ha ka Vivekananda Institute of 
Culture ha Guwahati Ka’ fhemsala Ao jong ka Sorkar 
India kaba long ka Director jong ka North East Zone 
Cultural Centre ha ka jingkren jong ka ha kane ka Seminai 
ka la ong ba na ka liang ka Deiti ne Kolshor kane ka thain 
Mihngi ka dei kaba kynrum kynram palat ha India. Ka 
jingbym iasuk iasain hapdeng ki kynhun bapher bapher 
ka long na ka daw ba ka jingpeit ne khein ibein ia ka 
kolshor ne deiti uba bun uba lang da ka jingbym khein 
briew, bym shaniah bad jingibein ia kiei ki la jong. Kane 
ka Themsala Ao ka dei ka Naga na Nagaland kaba dei hi 
ka para riewlum jong kane ka thain. Kumba la mih ha ka 
kot khubor phareng ha u Apphira ba 5 tarik October. 

